tripathysagar/odia_wiki huggingface dataset:
ମ୍ୟାଲେରିଆ ଟିକା ହେଉଛି ମ୍ୟାଲେରିଆ ରୋଗରୁ ରକ୍ଷା ପାଇବା ନିମନ୍ତେ ବ୍ୟବହୃତ ଏକ ଟିକା । ୨୦୨୨ ସୁଦ୍ଧା ଆରଟିଏସ,ଏସ ନାମକ ଗୋଟିଏ ମ୍ୟାଲେରିଆ ଟିକା  (ବ୍ରାଣ୍ଡ ନାମ ମସ୍କିରିକ୍ସ) ଅନୁମୋଦିତ ହୋଇଛି ଏବଂ ସବ୍‌-ସାହାରା ଆଫ୍ରିକାର ତିନୋଟି ଦେଶରେ ଏହା ବ୍ୟବହାର କରାଯାଉଛି  । ଏହା ଚାରୋଟି ଇଞ୍ଜେକସନ ଆବଶ୍ୟକ କରେ । ଏହି ଟିକା ଯାତ୍ରୀମାନଙ୍କ ପାଇଁ ଉପଯୋଗୀ ହେବାର ସମ୍ଭାବନା ନାହିଁ । ଆରଟିଏସ,ଏସ ଟିକା ୬ ସପ୍ତାହରୁ ୧୭ ମାସ ବୟସ୍କ ପିଲାମାନଙ୍କ ନିମନ୍ତେ ବ୍ୟବହୃତ ହୁଏ ଯେଉଁଠାରେ ପ୍ଲାଜମୋଡିଅମ ଫାଲସିପାରମ ଅଧିକ ସାଧାରଣ ଦେଖାଯାଏ । ତୃତୀୟ ମାତ୍ରା ଔଷଧ ଦିଆଯିବା ପରେ ପରବର୍ତ୍ତୀ ବର୍ଷରେ ମ୍ୟାଲେରିଆର ଆଶଙ୍କା ୨୪ରୁ ୪୩% କମିଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକ୍ସନ ସ୍ଥାନରେ ଜ୍ୱର, ଚିଡ଼ଚିଡ଼ା ଏବଂ ଯନ୍ତ୍ରଣା ହୁଏ । ଟିକା ନେଇଥିବା ଲୋକଙ୍କ ମଧ୍ୟରୁ ପ୍ରାୟ ୧% ପିଲାଙ୍କର ଜ୍ୱରଜାତ ଅଙ୍ଗବିକ୍ଷେପ ହୁଏ । ଚିନ୍ତା ଜନ‌କ କଥା ଏହି ଯେ, ଯଦି ଚତୁର୍ଥ ମାତ୍ରା ନ ନିଆଯାଏ, ତେବେ ମ୍ୟାଲେରିଆ ସମ୍ବନ୍ଧୀୟ ମୃତ୍ୟୁ ପୁଣି ବଢ଼ିପାରେ । ୨୦୧୫ ମସିହାରେ ସିଏଚଏମ‌ପିଦ୍ୱାରା   ଆରଟିଏସ,ଏସକୁ ଏକ ସକରାତ୍ମକ ମତ ଦିଆଯାଇଥିଲା ଏବଂ ୨୦୨୧ରେ ବିଶ୍ୱ ସ୍ୱାସ୍ଥ୍ୟ ସଂଗଠନଦ୍ୱାରା   ଏହା ଅନୁମୋଦିତ ହୋଇଥିଲା । ଏହାର ମୂଲ୍ୟ ୨୦୨୧ ସୁଦ୍ଧା ସ୍ଥିର ହୋଇନାହିଁ । ଗାଭି   ଏହାର ବିକ୍ରୟ/ବ୍ୟବ‌ହାର ନିମନ୍ତେ ୨୦୨୨ରୁ ୨୦୨୫ ମସିହା ମଧ୍ୟରେ ଆମେରିକୀୟ ୧୬୦ ନିୟୁତ ଡଲାର ପ୍ରଦାନ କରିଛି । ୨୦୨୧ ସୁଦ୍ଧା ସବୁଠାରୁ ପ୍ରଭାବଶାଳୀ ମ୍ୟାଲେରିଆ ଟିକା ହେଉଛି ଆର୨୧/ମାଟ୍ରିକ୍ସ-ଏମ  ( 21 ) ଯାହାର ପ୍ରାରମ୍ଭିକ ପରୀକ୍ଷଣରେ ୭୭% ଉପକାର ମିଳିଛି  । ଅତିକମରେ ୭୫% ସଫଳତା ସ‌ହ ବିଶ୍ୱ ସ୍ୱାସ୍ଥ୍ୟ ସଂଗଠନର ଲକ୍ଷ୍ୟ ପୂରଣ କରିବାରେ ଏହା ହେଉଛି ପ୍ରଥମ ଟିକା ।
ବରାହ ଭଗବାନ ବିଷ୍ଣୁଙ୍କ ଦଶାବତାର ମଧ୍ୟରୁ ତୃତୀୟ ଅବତାର । ହିରଣ୍ୟାକ୍ଷଠାରୁ ଭୂଦେବୀଙ୍କ ରକ୍ଷା ନିମନ୍ତେ ବିଷ୍ଣୁ ଏହି ଅବତାର ଧାରଣ କରିଥିଲେ ଓ ହିରଣ୍ୟାକ୍ଷର ବିନାଶ କରି ସମୁଦ୍ର ଗର୍ଭରୁ ଭୂଦେବୀଙ୍କୁ ଉଦ୍ଧାର କରିଥିଲେ । ମୂର୍ତ୍ତିକଳାରେ ବରାହଙ୍କୁ ସମ୍ପୂର୍ଣ୍ଣ ପଶୁରୂପରେ କିମ୍ବା ମନୁଷ୍ୟ ଶରୀର ସହ ବରାହ ମୁଣ୍ଡ ଥାଇ ଦର୍ଶାଇ ଦିଆଯାଏ । ଭୂଦେବୀଙ୍କୁ ଏକ ଯୁବତୀ ଭାବେ ଓ ପୃଥିବୀକୁ ଏକ ଭୂଭାଗ ଭଳି ଦେଖାଯାଇଥାଏ ।
ଭୋନୋପ୍ରାଜାନ/ଆମୋକ୍ସିସିଲିନ/କ୍ଲାରିଥ୍ରୋମାଇସିନ, ଅନ୍ୟମାନଙ୍କ ମଧ୍ୟରେ ଭୋନୋସାପ ବ୍ରାଣ୍ଡ ଏହାର ଏକ ବିକ୍ରୟ ନାମ, ହେଉଛି, ହେଲିକୋବ୍ୟାକ୍ଟର ପାଇଲୋରି  ( . ) ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ଏକ ମିଶ୍ରିତ ଔଷଧ  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଯୋନୀ କବକ ସଂକ୍ରମଣ, ମୁଣ୍ଡବିନ୍ଧା, ପେଟ ଯନ୍ତ୍ରଣା ଏବଂ ଉଚ୍ଚ ରକ୍ତଚାପ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, କ୍ଲୋଷ୍ଟ୍ରିଡିଓଏଡସ୍ ଡିଫାଇସିଲ୍ - ସଂପୃକ୍ତତରଳ ଝାଡ଼ା, କ୍ୟୁଟି ବିସ୍ତାର ହୋଇପାରେ । ଗର୍ଭାବସ୍ଥାରେ ସାଧାରଣତଃ କରାଯାଏ ନାହିଁ । ଏଥିରେ ଭୋନାପ୍ରାଜାନ୍, ଏକ ପୋଟାସିୟମ୍-ପ୍ରତିଯୋଗୀ ଏସିଡ୍ ବ୍ଲକର୍ ଥାଏ; ଆମୋକ୍ସିସିଲିନ୍, ଏକ ବିଟା-ଲାକ୍ଟାମ ଆଣ୍ଟିବାୟୋଟିକ୍ ; ଏବଂ କ୍ଲାରିଥ୍ରୋମାଇସିନ୍, ଏକ ମାକ୍ରୋଲାଇଡ ଆଣ୍ଟିବାୟୋଟିକ ଥାଏ । ଏହି ମିଶ୍ରଣକୁ ୨୦୧୬ ମସିହାରେ ଜାପାନ ଓ ୨୦୨୨ରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ୧୦୨୨ ସୁଦ୍ଧା ଚିକିତ୍ସା ଏକ ଚିକିତ୍ସାକ୍ରମର ମୂଲ୍ୟ ପ୍ରାୟ ୮୬୦ ଡଲାର ଥିଲା । ୨୦୨୨ ସୁଦ୍ଧା ଏହା ୟୁରୋପ କିମ୍ବା ଯୁକ୍ତରାଜ୍ୟରେ ଉପଲବ୍ଧ ହୋଇନଥିଲା ।
ହେମା ନାଏକ ଉପକୂଳବର୍ତ୍ତୀ ଭାରତ ଗୋଆର କୋଙ୍କଣୀ ଭାଷା ଲେଖକ ଅଟନ୍ତି । ସେ ଜଣେ ସାହିତ୍ୟ ଏକାଡେମୀ ପୁରସ୍କାର ବିଜେତା ଏବଂ କୋଙ୍କଣୀ ଲେଖକ ପୁଣ୍ଡାଲିକ୍ ନାୟକଙ୍କ ପତ୍ନୀ ଅଟନ୍ତି । ସେ  "ଭଲଭୋଇ"  ଭିତ୍ତିକ ଆପୁରବାଇ ପ୍ରକାଶନର ବ୍ୟାନରରେ ପୁସ୍ତକ ପ୍ରକାଶ କରିଥିଲେ । ପ୍ରାରମ୍ଭ ଜୀବନ ହେମା ଧୁମାତକର୍ ଭାବରେ ଜନ୍ମଗ୍ରହଣ କରିଥିବା ସେ ଜଣେ ଅର୍ଥନୀତିରେ ସ୍ନାତକତ୍ତ୍ୱର ଲାଭ କରିଥିଲେ । ଛାତ୍ର ସମୟରୁ ହିଁ ସେ ପୁସ୍ତକ ଲେଖିବା ଆରମ୍ଭ କରିଥିଲେ । ସେ ୧୯୭୩ ମସିହାରେ କୋଲକାତାରେ ଅନୁଷ୍ଠିତ ବିଶ୍ୱ ମହିଳା ସମ୍ମିଳନୀରେ ଯୋଗ ଦେଇଥିଲେ, ଯାହା ତାଙ୍କୁ କୋଙ୍କଣୀରେ ସମାଜରେ ମହିଳାମାନଙ୍କ ବିଷୟରେ ଲେଖିବା ଆରମ୍ଭ କରିଥିଲା । ବୃତ୍ତି ନିଜର ପ୍ରାରମ୍ଭିକ ଲେଖା ମାଧ୍ୟମରେ, ହେମା ନାଏକ କୋଙ୍କଣୀ ସାହିତ୍ୟରେ ମହିଳା ମାନଙ୍କ ଦିଗକୁ ଅନ୍ତର୍ଭୁକ୍ତ କରି ସମାଜରେ ପ୍ରଚଳିତ ସାମ୍ରାଜ୍ୟବାଦ ଏବଂ ପୁରୁଷବାଦ ଉପରେ ଆକ୍ରମଣ କରିଥିଲେ । କୋଙ୍କଣୀ ସାହିତ୍ୟରେ ବିଭିନ୍ନ ନାରୀବାଦୀ ଆଦର୍ଶକୁ ଏକୀଭୂତ କରିବା ପାଇଁ ସେ  "ଚିତ୍ରାଙ୍ଗୀ ମେଲାଭ"  ନାମକ ଯୁବ ମହିଳା ଲେଖକମାନଙ୍କ ଉଦ୍ଦେଶ୍ୟରେ ଏକ ଆଲୋଚନାଚକ୍ର ଆରମ୍ଭ କରିଥିଲେ । ସେ କୋଙ୍କଣୀ ଭାଷା ଆନ୍ଦୋଳନର ଏକ ଅଂଶ ହେବା ସହିତ ୧୯୮୫ ମସିହାରେ ଗୋଆର ରାଜ୍ୟତା ପାଇଁ ଆନ୍ଦୋଳନରେ ଅଂଶ ଗ୍ରହଣ କରିଥିଲେ । ସେ ତାଙ୍କ ପ୍ରକାଶନ ଗୃହ ଅପୁରବାଇ ପ୍ରକାଶନ ଅଧୀନରେ କୋଙ୍କଣୀରେ ୧୦୦ରୁ ଅଧିକ ପୁସ୍ତକ ଏବଂ ପତ୍ରିକା ପ୍ରକାଶ କରିଛନ୍ତି । ବର୍ଷ ବର୍ଷ ଧରି ନାଏକ ଜଣେ ଲେଖକ, କାର୍ଯ୍ୟକର୍ତ୍ତା, ଲେଖକ, ଅନୁବାଦକ, ପ୍ରକାଶକ ଏବଂ ନିର୍ମାତା ଭାବରେ କାର୍ଯ୍ୟ କରିଆସୁଛନ୍ତି । ତାଙ୍କର କାର୍ଯ୍ୟଗୁଡ଼ିକ ବିଭିନ୍ନ ପ୍ରକାରର ଲୋକ ଏବଂ ସେମାନଙ୍କର ଆଚରଣ, ଶ୍ରେଣୀ ଏବଂ ଜାତି ବିଷୟରେ କଥାବାର୍ତ୍ତା କରିଛନ୍ତି । ଅନ୍ୟ ଏକ କ୍ଷୁଦ୍ର ଗଳ୍ପରେ ନିମାନ ସାନସ୍କର, ନାୟକ ପ୍ରଣିତା ପାରମ୍ପାରିକ ରୀତିନୀତିଠାରୁ ଦୂରେଇ ଯାଇ ତାଙ୍କ ମୃତ ପିତାଙ୍କ ଅନ୍ତିମ ସଂସ୍କାରକୁ ଆଲୋକିତ କରିଥିଲେ । ୨୦୧୫ ମସିହାରେ ହିଂସା ଉପରେ ସରକାରୀ ନିରବତା ବିରୋଧରେ ନାୟକ ଭାରତୀୟ ଲେଖକଙ୍କ ବିରୋଧର ଏକ ଅଂଶ ଥିଲେ । ୨୦୧୨-୨୦୧୩ ମସିହାରେ ଦେଶରେ ମହିଳାଙ୍କ ପ୍ରତି ହେଉଥିବା ଅତ୍ୟାଚାରର ବୃଦ୍ଧି ଘଟଣାର ଉତ୍ତରରେ ସେ କ୍ରମିକ ଭାବରେ ଏକ ଉପନ୍ୟାସ  'ଲଗ୍ ଆଉଟ୍ ଇନ୍ ଡେନିକ୍ ହେରାଲ୍ଡ' ରେ ପ୍ରକାଶ କରିଥିଲେ । ୨୦୧୬ ମସିହାରେ ସେ କୋଙ୍କଣୀ ଉପନ୍ୟାସ ଅପରୁପ୍ ଓଧ୍ ଲେଖିଥିଲେ । ୨୦୧୭ ମସିହାରେ, ବିଷ୍ଣୁ ୱାଘଙ୍କ ପୁସ୍ତକ ସୁଧୀର ସୁକ୍ତା ପ୍ରକାଶନ ପାଇଁ ତାଙ୍କ ବିରୋଧରେ ଏକ ଏତଲା ଦାଖଲ କରାଯାଇଥିଲା, ଯାହା ଜାତି ଓ ମହିଳାଙ୍କ ଉପରେ ଆପତ୍ତିଜନକ ବିଷୟବସ୍ତୁ ପାଇଁ ବିତର୍କର ବିଷୟ ପାଲଟିଥିଲା । ପୁରସ୍କାର ଏବଂ ପ୍ରଶଂସା ନାଏକଙ୍କୁ ତାଙ୍କ କୋଙ୍କଣୀ ଉପନ୍ୟାସ ଭୋଗଦାଣ୍ଡ ପାଇଁ ୨୦୦୨ ମସିହାରେ କୋଙ୍କଣୀରେ ସାହିତ୍ୟ ଏକାଡେମୀ ପୁରସ୍କାର ପ୍ରଦାନ କରାଯାଇଥିଲା । ହିନ୍ଦୀ ଉପନ୍ୟାସ କାଳୀ କଥାର ଅନୁବାଦ ମାଧ୍ୟମରେ ତାଙ୍କୁ ୨୦୧୩ ମସିହାରେ ସାହିତ୍ୟ ଏକାଡେମୀ ଅନୁବାଦ ପୁରସ୍କାର ପ୍ରଦାନ କରାଯାଇଥିଲା । ସେ ଭୋଗଦାଣ୍ଡ ପାଇଁ ଟିଏମଏ ପାଏ ଫାଉଣ୍ଡେସନ ମଣିପାଲଙ୍କ ଶ୍ରେଷ୍ଠ ପୁସ୍ତକ ପୁରସ୍କାର ମଧ୍ୟ ପାଇଛନ୍ତି । ଚିତ୍ରାଙ୍ଗୀ ପତ୍ରିକା ପ୍ରକାଶନରେ ତାଙ୍କର କାର୍ଯ୍ୟ, ନୂଆଦିଲ୍ଲୀ ଫେଡେରେସନ୍ ଅଫ୍ ଇଣ୍ଡିଆ ପ୍ରକାଶକଦ୍ୱାରା କାଥା ଜର୍ଣ୍ଣାଲ ପୁରସ୍କାରରେ ସମ୍ମାନିତ ହୋଇଥିଲା । କାର୍ଯ୍ୟ ଅନୁବାଦଗୁଡିକ ପି. ଏସ. ରମଣୀଙ୍କର ତାଥ କାନା  (ଆତ୍ମଜୀବନୀ) କୋଙ୍କଣୀ ଭାଷାରେ  । କୋଙ୍କଣୀ ଭାଷାରେ ଭାଲଚନ୍ଦ୍ର ମୁଙ୍ଗେକରଙ୍କ ଆତ୍ମଜୀବନୀ । କୋଙ୍କଣୀ ଭାଷାରେ ନରେନ୍ଦ୍ର ଯାଦବଙ୍କ ଆତ୍ମଜୀବନୀ । ଗୋଆ: କୋଙ୍କଣୀ ଭାଷାରେ ମାରିଆ ଆରୋରା କାଉଟୋଙ୍କ ଝିଅର କାହାଣୀ ।
ସୀତାକାନ୍ତ ମହାପାତ୍ର  (ଜନ୍ମ: ୨୩ ଅକ୍ଟୋବର ୧୯୪୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ୧୯୮୦, ୧୯୮୫ ଓ ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଡ଼ଚଣା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ, ୯ମ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସୀତାକାନ୍ତ ମହାପାତ୍ର ୧୯୪୩ ମସିହାର ଅକ୍ଟୋବର ୨୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବାସୁଦେବ ମହାପାତ୍ର ଓ ପତ୍ନୀଙ୍କ ନାମ ବାସନ୍ତି ମହାପାତ୍ର । ରାଜନୈତିକ ଜୀବନ ସୀତାକାନ୍ତ ମହାପାତ୍ର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ୭ ଡିସେମ୍ବର ୧୯୮୯ରୁ ୩ ମାର୍ଚ୍ଚ ୧୯୯୦ ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ସ୍ୱାସ୍ଥ୍ୟ ଓ ପରିବାର କଲ୍ୟାଣ ବିଭାଗର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।
ଅନ୍ତର୍ଜାତୀୟ ଗଣତନ୍ତ୍ର ଦିବସ ପ୍ରତିବର୍ଷ ସେପ୍ଟେମ୍ବର ମାସ ୧୫ ତାରିଖରେ ପାଳିତ ହୁଏ । ଗଣତନ୍ତ୍ରର ମୂଳ ସିଦ୍ଧାନ୍ତ ବଜାୟ ରଖିବା ସହ ଏହି ବିଚାରକୁ ପ୍ରସାର କରାଇବା ଏହାର ଲକ୍ଷ୍ୟ । ବିଶ୍ୱସ୍ତରରେ ଗଣତାନ୍ତ୍ରିକ ମୂଲ୍ୟବୋଧର ଅବକ୍ଷୟ ରୋକିବା ତଥା ପାର୍ଲିଆମେଣ୍ଟର ଏ ସମ୍ପର୍କିତ ଦାୟିତ୍ୱ ସମ୍ପର୍କରେ ଏକ ସଚେତାତା ସୃଷ୍ଟି କରାଇବା ପାଇଁ ଏହି ଅବସରରେ ବିଭିନ୍ନ କାର୍ଯ୍ୟକ୍ରମର ଆୟୋଜନ କରାଯାଇଥାଏ । ଇତିହାସ ସେପ୍ତେମ୍ବର ୧୯୯୭ରେ ଆନ୍ତଃ ପାର୍ଲିଆମେଣ୍ଟାରୀ ୟୁନିୟନ  ଦ୍ୱାରା ଗଣତନ୍ତ୍ରର ମୌଳିକ ସିଦ୍ଧାନ୍ତ ଉପରେ ଏକ ସାର୍ବଭୌମିକ ଘୋଷଣାନାମା ଗୃହୀତ ହେଲା । ପରବର୍ତ୍ତୀ ସମୟରେ ଅର୍ଥାତ ୨୦୦୭ ମସିହାରେ ପ୍ରଥମ ଥର ପାଇଁ ମିଳିତ ଜାତିସଂଘର ସାଧାରଣ ପରିଷଦରେ ସେପ୍ଟେମ୍ବର ମାସର ୧୫ ତାରିଖଟି ସମସ୍ତ ସଭ୍ୟ ରାଷ୍ଟ୍ରଙ୍କଦ୍ୱାରା ଅନ୍ତର୍ଜାତୀୟ ଗଣତନ୍ତ୍ର ଦିବସ ରୂପେ ପାଳନ କରିବା ପାଇଁ ଏକ ସଂକଳ୍ପ ପାରିତ ହେଲା । ଏଥି ସହ ସଦସ୍ୟ ରାଷ୍ଟ୍ରଙ୍କୁ ଗଣତନ୍ତ୍ରର ମୌଳିକ ସିଦ୍ଧାନ୍ତ ବଜାୟ ରଖିବା ଦିଗରେ ବିଶ୍ୱ ସ୍ତରରେ ଏକ ସଚେତନତା ସୃଷ୍ଟି କରିବା ଉଦ୍ଦେଶ୍ୟରେ ବିଭିନ୍ନ କାର୍ଯ୍ୟକ୍ରମ ଜରିଆରେ ଏହି ଦିନଟିକୁ ପାଳନ କରିବାକୁ କୁହାଗଲା ।
୧୯୫୪   ଗ୍ରେଗୋରି ପାଞ୍ଜି ଅନୁସାରେ ଶୁକ୍ରବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1954 ବର୍ଷ, 2 ଶହସ୍ରାବ୍ଦର 954 ବର୍ଷ, 20 ଶତାବ୍ଦୀର 54 ବର୍ଷ, ଏବଂ ୧୯୫୦ ଦଶକର 5 ବର୍ଷ ଥିଲା ।
କ୍ରନିକ ଟ୍ରମାଟିକ ଏନସେଫାଲୋପାଥି ବା ସିଟିଇ  (ଇଂରାଜୀ ଭାଷାରେ / ), ପୂର୍ବ ପରିଚିତ ଡିମେନ୍ସିଆ ପୁଜିଲିସ୍ଟିକା  , ଏକ ସ୍ନାୟୁ ଅବକ୍ଷୟ ରୋଗ   ଯାହା ବାରମ୍ବାର ମୁଣ୍ଡ ଆଘାତ   ପ୍ରାପ୍ତ ଲୋକଙ୍କର ହୋଇପାରେ  । ଲକ୍ଷଣ ମଧ୍ୟରେ ବ୍ୟବ‌ହାରିକ ସମସ୍ୟା, ମନୋଦଶା ସମସ୍ୟା   ଓ ଭାବନା ସମସ୍ୟା ଦେଖାଦିଏ । ଆଘାତ ପାଇବାର ଅନେକ ବର୍ଷ ପରେ ଏହି ରୋଗ ଆରମ୍ଭ ହୁଏ । କ୍ରମଶଃ ଏହା ଖରାପ ଦିଗକୁ ଗତି କରି ସମୟ କ୍ରମେ ଡିମେନ୍ସିଆରେ ପରିଣତ ହୋଇଯାଏ । ଆତ୍ମହତ୍ୟା ସଙ୍କଟ ବଦଳିବା ସ୍ପଷ୍ଟ ହୋଇନାହିଁ । ମୁଷ୍ଟି ଯୁଦ୍ଧ  , ଆମେରିକାନ ଫୁଟବଲ  , ମଲ୍ଲ ଯୁଦ୍ଧ  , ତୁଷାର ହକି  , ରଗବି   ଓ ଫୁଟବଲ/ସକ୍କର   ଭଳି କଣ୍ଟାକ୍ଟ କ୍ରୀଡ଼ାରେ   ପରଷ୍ପର ଭିତରେ ଧକ୍କା ଲାଗି ଆଘାତ ପାଉଥିବା ଲୋକଙ୍କର ଏହି ରୋଗ ହୁଏ । ମିଲିଟାରୀ, ଘରୋଇ ହିଂସା   ଓ ବାରମ୍ବାର ମୁଣ୍ଡ ପିଟିବା ଯୋଗୁ ମଧ୍ୟ ଏହି ସଙ୍କଟ ରହିପାରେ । ଏହି ରୋଗ ସୃଷ୍ଟି ହେବା ନିମନ୍ତେ ଆଘାତର ପରିମାଣ ଅଜ୍ଞାତ ଅଛି । ସଠିକ ରୋଗ ନିର୍ଣ୍ଣୟ କେବଳ ଅଟୋପ୍ସିରୁ   ଜଣାଯାଏ । ଟ‌ଟୋପାଥିକୁ   ସ୍ନାୟୁ ଅବକ୍ଷୟ ରୋଗର ଏକ ଶ୍ରେଣୀରେ ଗଣନା କରାଯାଏ । ସନ ୨୦୧୮ ସୁଦ୍ଧା କୌଣସି ନିର୍ଦ୍ଦିଷ୍ଟ ଚିକିତ୍ସା ନାହିଁ । ଅଧିକ ମୁଣ୍ଡ ଆଘାତ ଇତିହାସ ଥିବା ବ୍ୟକ୍ତିଙ୍କ ମଧ୍ୟରୁ ୩୦% ଲୋକଙ୍କର ଏହି ରୋଗ ହେବା ଦେଖାଯାଏ । ଜନସଂଖ୍ୟାର ହାର ହିସାବ ନାହିଁ । ସନ ୧୯୨୦ରୁ ପୁନଃପୋନିକ ମୁଣ୍ଡ ଆଘାତରୁ ମସ୍ତିଷ୍କ ନଷ୍ଟ ହେବାର ଗବେଷଣା ଆରମ୍ଭ ହେଲା ଓ ସେତେବେଳେ ଏହାକୁ ଡିମେନସିଆ ପୁଜିଲିସ୍ଟିକା  , ପଞ୍ଚ ଡ୍ରଙ୍କ ସିଣ୍ଡ୍ରୋମ   ନାମ ଦିଆଯାଉଥିଲା । କେତେକ ଖେଳର ନିୟମ ପରିବର୍ତ୍ତନ କରି ଏହି ରୋଗର ପ୍ରତିଷେଧ କରିବାକୁ ଆଲୋଚନା କରାଯାଉଛି ।
ଚର୍ଖୀ ଦାଦ୍ରି ଏକ ଭାରତୀୟ ପୌର କମିଟି   ଅଟେ । ଏହା ହରିଆଣାର ‌‌ଭିୱନି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଚର୍ଖୀ ଦାଦ୍ରି ୨୮.୫୯୬୩ ଉତ୍ତର ଅକ୍ଷାଂଶ ଓ ୭୬.୨୭୦୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଚର୍ଖୀ ଦାଦ୍ରି ସହରର ମୋଟ ଜନସଂଖ୍ୟା ୪୪୮୯୨ ଅଟେ । ସେଥି ମଧ୍ୟରୁ ୫୩.୫୨% ଜଣ ପରୁଷ ହୋଇଥିବା ବେଳେ ୪୬.୪୮% ଜଣ ନାରୀ ଅଟନ୍ତି । ଚର୍ଖୀ ଦାଦ୍ରିର ସାକ୍ଷରତା ହାର ୬୯.୮୦% ଅଟେ । ଏହା ଜାତୀୟ ହାରଠାରୁ -୪.୯୬% ପ୍ରତିଶତ କମ ଅଟେ । ସେଥିରୁ ୪୦.୭୬% ପ୍ରତିଶତ ପୁରୁଷ ଓ ୨୯.୦୪% ନାରୀ ଅଟନ୍ତି । ୧୩.୪୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଚର୍ଖୀ ଦାଦ୍ରିର ସରକାରୀ ଭାଷା ଅଟେ ।
ଲଣ୍ଠନ ବିଭିନ୍ନ ପ୍ରକାର ଯେମିତି କିରୋସିନ୍, ପେଟ୍ରୋମାକ୍ସ୍ କିମ୍ବା ବିଦ୍ୟୁତ୍ ଚାଳିତ ଆଲୋକ ଉପକରଣ ହୋଇପାରେ। କିନ୍ତୁ ଓଡି଼ଶାରେ ଲଣ୍ଠନ କହିଲେ ସାଧାରଣତଃ କିରୋସିନ୍ ଚାଳିତ ଲଣ୍ଠନକୁ ବୁଝାଯାଏ। ଲଣ୍ଠନ ଭିତରେ ମହମବତୀ, କିରୋସିନ୍ ସଳିତା, ପେଟ୍ରୋମାକ୍ସ୍ ମେଣ୍ଟଲ୍ କିମ୍ବା ବିଦ୍ୟୁତ୍ ବତୀ ଆଲୋକର ଉତ୍ସ ଭାବରେ ବ୍ୟବହାର ହୋଇଥାଏ। ଖୋଲା ଆଲୋକ ଉତ୍ସ ଯେମିତି ମହମବତୀ କିମ୍ବା ଡିବିରି ବତୀରୁ ଅନେକ ପ୍ରକାରେ ଅଗ୍ନି ବିପତ୍ତି ହେବାର ସମ୍ଭାବନା ଥିବା ବେଳେ ଲଣ୍ଠନ ଏକ ନିରାପଦ ବତୀ ଭାବରେ ବ୍ୟବହାର କରାଯାଇଥାଏ। ପ୍ରକୃତରେ ଲଣ୍ଠନର ଉଦ୍ଭାବନ ନିରାପଦ ଆଲୋକ ପାଇବା ଉଦ୍ଦେଶ୍ୟରେ ହିଁ ହୋଇଥିଲା। ଅଧିକନ୍ତୁ ଘର ବାହାରେ ଲଣ୍ଠନର ଆଲୋକ ଉପରେ ପବନର ପ୍ରଭାବ ବିଶେଷ ନଥାଏ।
କିମ୍ବଦନ୍ତୀ ହକି ଖେଳାଳୀ ସ୍ୱର୍ଗତ ମେଜର ଧ୍ୟାନଚାନ୍ଦଙ୍କ ଜନ୍ମଦିବସ ଅଗଷ୍ଟ ୨୯କୁ ଭାରତ ସରକାରଙ୍କ କ୍ରୀଡ଼ା ଓ ଯୁବସେବା ମନ୍ତ୍ରଣାଳୟ ପ୍ରତିବର୍ଷ ଜାତୀୟ କ୍ରୀଡ଼ା ଦିବସ ପାଳନ କରୁଛନ୍ତି ।୧୯୯୫ ମସିହାଠାରୁ ପ୍ରତ୍ୟେକ ବର୍ଷ ଅଗଷ୍ଟ ୨୯କୁ ଜାତୀୟ କ୍ରୀଡ଼ା ଦିବସ ରୂପେ ପାଳିତ ହେଉଛି । ଏହି ଦିନ ଭାରତର ରାଷ୍ଟ୍ରପତି କ୍ରୀଡ଼ା କ୍ଷେତ୍ରରେ ଉତ୍କର୍ଷତା ନିମନ୍ତେ ଶ୍ରେଷ୍ଠ କ୍ରୀଡ଼ାବିତଙ୍କୁ ବିଭିନ୍ନ ପୁରସ୍କାର ପ୍ରଦାନ କରିଥାନ୍ତି ।
ଡିମ୍ବାଣୁ  (ଇଂରାଜୀ: ବା ) ଲୈଙ୍ଗିକ ପ୍ରଜନନ କରୁଥିବା ପ୍ରାଣୀ ଏବଂ ଉଦ୍ଭିଦମାନଙ୍କଠାରେ ଥିବା ଏକ ପ୍ରଜନନ କୋଷ ତଥା ସ୍ତ୍ରୀଯୁଗ୍ମକ  । ପଶୁ ଏବଂ ଏମ୍‌ବ୍ରୋଫାଇଟ୍ ଉଭୟଙ୍କ ଡିମ୍ବାଣୁ ଉତ୍ପନ୍ନ କରିଥାନ୍ତି । ଡିମ୍ବାଣୁ ମୁଖ୍ୟତଃ କ୍ରିୟାଶୀଳ ଅବସ୍ଥାରେ ନ ଥାଏ । ଶୁକ୍ରାଣୁ ତୁଳନାରେ ଡିମ୍ବାଣୁ ଅପେକ୍ଷାକୃତ ବଡ଼ ହୋଇଥାଏ ଏବଂ ଖାଲି ଆଖିରେ ଦେଖିହୁଏ । ଏହି ଡିମ୍ବାଣୁ ଯେତେବେଳେ ଶୁକ୍ରାଣୁ ସଂସ୍ପର୍ଶରେ ଆସି ଗର୍ଭାଧାନ ହୁଏ, ଡିପ୍ଲଏଡ଼ କୋଷ ତଥା ଯୁଗ୍ମକ ସୃଷ୍ଟି ହୋଇଥାଏ ।
ଫେନୋଫାଇବ୍ରେଟ, ଏକ ବ୍ୟବସାୟୀକ ନାମ ଟ୍ରାଇକୋର, ଫାଇବ୍ରେଟ ଶ୍ରେଣୀର ଏକ ଔଷଧ ଯାହା ଅସ୍ୱାଭାବିକ ରକ୍ତ ଲିପିଡ ସ୍ତରର ଚିକିତ୍ସା ପାଇଁ ବ୍ୟବହୃତ ହୁଏ  ଷ୍ଟାଟିନ ଔଷଧ ଅପେକ୍ଷା ଏହା କମ୍ ପସନ୍ଦ କରାଯାଏ କାରଣ ଏହା ହୃଦଘାତ କିମ୍ବା ମୃତ୍ୟୁ ହେବାର ଆଶଙ୍କା କମାଇ ନଥାଏ  ଖାଦ୍ୟର ପରିବର୍ତ୍ତନ ସହିତ ଏହାର ବ୍ୟବହାରକୁ ସୁପାରିଶ କରାଯାଏ  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ଯକୃତ ସମସ୍ୟା, ଶ୍ୱାସକ୍ରିୟା ସମସ୍ୟା, ପେଟ ଯନ୍ତ୍ରଣା, ମାଂସପେଶୀ ସମସ୍ୟା ଏବଂ ଅଇ ଲାଗେ  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ବିଷାକ୍ତ ଏପିଡର୍ମାଲ୍ ନେକ୍ରୋଲାଇସିସ୍, ରାବଡୋମାୟୋଲାଇସିସ, ପିତ୍ତାସ୍ମରୀ, ରକ୍ତ ଜମାଟ ବାନ୍ଧିବା ଏବଂ ଅଗ୍ନାଶୟ ପ୍ରଦାହ ହୋଇପାରେ। ଗର୍ଭାବସ୍ଥାରେ ବ୍ୟବହାର କରିବା ଏବଂ ସ୍ତନ୍ୟପାନ କରାଇବା ସୁପାରିଶ କରାଯାଏ ନାହିଁ  ଏହା ଅନେକ ରକମର କ୍ରିୟାବିଧି ପ୍ରଣାଳୀଦ୍ୱାରା କାମ କରେ  ଏହା ୧୯୬୯ ମସିହାରେ ପ୍ୟାଟେଣ୍ଟ୍ ହୋଇଥିଲା ଏବଂ ୧୯୭୫ ମସିହାରେ ଚିକିତ୍ସା ବ୍ୟବହାରରେ ଆସିଥିଲା  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏକ ମାସର ଯୋଗାଣ ୨୦୧୯ ସୁଦ୍ଧା ଏନଏଚଏସକୁ ପ୍ରତି ମାସରେ ୩.୬୭ ପାଉଣ୍ଡ ଖର୍ଚ୍ଚ କରିବାକୁ ପଡ଼ିଥାଏ । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୮.୪୦ ଡଲାର ଅଟେ। ଯୁକ୍ତରାଷ୍ଟ୍ରରେ ୨୦୧୮ ମସିହାରେ ଏହାର ୧୧ ନିୟୁତରୁ ଅଧିକ ପ୍ରେସକ୍ରିପନ ହୋଇଥିଲା ଓ ୭୩ତମ ସାଧାରଣ ପ୍ରେସକ୍ରିପନ ଔଷଧ ଥିଲା ।
କରୋନାରୀ ଧମନୀ ରୋଗ,  (ଇଂରାଜୀ ଭାଷା ନାମ କରୋନାରୀ ଆର୍ଟେରି ଡିଜିଜ, ବା ସି.ଏ.ଡି. ଓ ଇସକେମିକ ହାର୍ଟ ଡିଜିଜ ବା ଆଇ.ଏଚ.ଡି., ଆଥେରୋସ୍କ୍ଲେରୋଟିକ ହାର୍ଟ ଡିଜିଜ, ଆଥେରୋସ୍କ୍ଲେରୋଟିକ କାର୍ଡ଼ିଓଭାସ୍କୁଲାର ଡିଜିଜ ଓ ଓ କରୋନାରୀ ହାର୍ଟ ଡିଜିଜ ଯଥାକ୍ରମେ ବା , ବା ), ,  ଏକ ରୋଗଦଳ ଯେଉଁଥିରେ ସ୍ଟେବଲ ଆଞ୍ଜିନା, ଅନସ୍ଟେବଲ ଆଞ୍ଜିନା ଓ ହଠାତ୍ କରୋନାରୀ ମୃତ୍ୟୁ ହୁଏ । ଏହି ରୋଗ ହୃଦରକ୍ତନଳୀ ରୋଗ ଦଳର ଏକ ମୂଖ୍ୟ ସଦସ୍ୟ । ଏହି ରୋଗ ହେଲେ ପ୍ରବଳ ଛାତି ଯନ୍ତ୍ରଣା ହୁଏ ଯାହା କାନ୍ଧ, ବାହୁ, ପିଠି, ବେକ ଓ ମୁହଁର ନିମ୍ନ ଭାଗ ପର୍ଯ୍ୟନ୍ତ ବ୍ୟାପିପାରେ । ବେଳେ ବେଳେ ଛାତି ଜ୍ୱଳନ ହୁଏ ଯେପରି ଅମ୍ଳ/ଏସିଡିଟି ଥିଲେ ହୁଏ । ସାଧାରଣତଃ ବ୍ୟାୟାମ କଲାବେଳେ ବା ଆବେଗ ଚାପ ଥିଲେ ଏହି ରୋଗ ହୁଏ, ଅଳ୍ପ କେତେକ ମିନିଟ ପର୍ଯ୍ୟନ୍ତ ରହେ ଓ ବିଶ୍ରାମ ନେଲେ ଭଲ ଲାଗେ । ଛୋଟ ଶ୍ୱାସକ୍ରିୟା ହୋଇପାରେ ବା କଦବା କୌଣସି ଲକ୍ଷଣ ନ ଥାଇ ପାରେ । ଏହାର ପ୍ରଥମ ଲକ୍ଷଣ ହୃଦ୍‌ଘାତ ହୋଇପାରେ । ଅନ୍ୟ ଜଟିଳତା ମଧ୍ୟରେ ହୃଦ୍‌ପାତ କିମ୍ବା ଅନିୟମିତ ହୃତ୍ ସ୍ପନ୍ଦନ ହୁଏ । ଏହି ରୋଗର ସଙ୍କଟଦାୟକ ଅବସ୍ଥା‌: ଉଚ୍ଚ ରକ୍ତଚାପ, ଧୁମ୍ରପାନ, ଡାଏବେଟିସ ମେଲିଟସ, ବ୍ୟାୟାମ ଅଭାବ, ମୋଟାପଣ, ଦରିଦ୍ର ଖାଦ୍ୟ, ରକ୍ତରେ ଅତ୍ୟଧିକ କୋଲେସ୍ଟେରଲ, ଅଧିକ ମଦ୍ୟପାନ ଇତ୍ୟାଦି । ଅବସାଦ ମଧ୍ୟ ଏହାର ଅନ୍ୟ ସଙ୍କଟଦାୟକ ଅବସ୍ଥା । ଅନ୍ତର୍ନିହିତ କାର୍ଯ୍ୟକାରୀତା ମଧ୍ୟରେ କରୋନାରୀ ଧମନୀରେ ଆଥେରୋସ୍କ୍ଲେରୋସିସ ମୁଖ୍ୟ ଭୂମିକା ନିଏ । ଏହି ରୋଗ ନିର୍ଣ୍ଣୟ କରିବା ନିମନ୍ତେ ଇସିଜି, କାର୍ଡ଼ିଆକ ସ୍ଟ୍ରେସ ପରୀକ୍ଷା ଓ କରୋନାରୀ ଆଞ୍ଜିଓଗ୍ରାମ ଆବଶ୍ୟକ ହୁଏ । ପ୍ରତିଷେଧକ ଭାବେ ସ୍ୱାସ୍ଥ୍ୟପ୍ରଦ ଖାଦ୍ୟ, ନିୟମିତ ବ୍ୟାୟାମ, ସଠିକ ଓଜନ ଓ ଧୂମ୍ରପାନ ନ କରିବା ଉପକାରୀ ସାବ୍ୟସ୍ତ ହୁଏ । ଅନ୍ୟାନ୍ୟ ରୋଗ ଯଥା ଡାଏବେଟିସ, ଉଚ୍ଚ କୋଲେସ୍ଟେରଲ ଓ ଉଚ୍ଚ ରକ୍ତଚାପ ନିମନ୍ତେ ଔଷଧ ସେବନ ଆବଶ୍ୟକ । ଲକ୍ଷଣ ନ ଥାଇ ବା ସ୍ୱଳ୍ପ ସଙ୍କଟଜନ‌କ ଅବସ୍ଥା ଥିଲେ ସ୍କ୍ରିନିଙ୍ଗ ଅନାବଶ୍ୟକ ଅଟେ । ଏହାର ଚିକିତ୍ସା ପ୍ରତିଷେଧ ଭଳି କରିବାକୁ ହୁଏ । ଅଧିକନ୍ତୁ ଅନ୍ୟ ଔଷଧ ଯଥା ଆସ୍ପିରିନ, ବିଟା ବ୍ଲକର, ନାଇଟ୍ରୋଗ୍ଲିସେରିନ ଆବଶ୍ୟକ ଅନୁସାରେ ଦିଆଯାଏ । ସାଙ୍ଘାତିକ ରୋଗରେ ପର୍‌କ୍ୟୁଟାନିଅସ କରୋନାରୀ ଇଣ୍ଟରଭେନସନ  ( ବା ) କିମ୍ବା କରୋନାରୀ ବାଇପାସ ଅପରେଶନ  ( ବା ) ସାହାଯ୍ୟ ନିଆଯାଏ  । ସ୍ଥିତାବସ୍ଥାରେ ଥିବା ରୋଗରେ ପିସିଆଇ ବା ସିଏବିଜି ଅପରେଶନ କଲେ ଆୟୁଷ ବୃଦ୍ଧି ବା ହୃଦ୍‌ଘାତ ସଙ୍କଟ କମିବାର ସୂଚନା ମିଳୁନାହିଁ । ସନ ୧୯୯୦ରେ ପୃଥିବୀରେ ମୃତ୍ୟୁର ପ୍ରଥମ କାରଣ ରୂପେ ଏହି ରୋଗର ନାମ ଥିଲା ଓ ୫.୭୪ ନିୟୁତ ମୃତ୍ୟୁ  (୧୨ %) ହୋଇଥିଲା ଯାହା ବଢ଼ିଯାଇ ସନ ୨୦୧୩ରେ ୮.୧୪ ନିୟୁତ  (୧୬.୮%) ହୋଇଥିଲା  । ସିଏଡି ସଙ୍କଟରେ ମୃତ୍ୟୁ ବୟସ ୧୯୮୦ରୁ ୨୦୧୦ ମଧ୍ୟରେ ବିକଶିତ ଦେଶମାନଙ୍କରେ ବଢ଼ିଯାଇଛି । ଯେ କୌଣସି ବୟସରେ ସିଏଡି ସଂଖ୍ୟା ୧୯୯୦ରୁ ୨୦୧୦ ମଧ୍ୟରେ କମିଯାଇଛି । ଆମେରିକାରେ ୬୫ ବର୍ଷ ବୟସ ଉପରେ ୨୦୧୦ ମସିହାରେ ୨୦ % ଲୋକଙ୍କର ସିଏଡି ଥିଲା, ୪୫ରୁ ୬୪ ଭିତରେ ୭ % ଥିଲା ଓ ୧୮ରୁ ୪୫ ଭିତରେ ୧.୩ % ଥିଲା । ପୁରୁଷମାନଙ୍କର ମହିଳାଙ୍କ ଅପେକ୍ଷା ଅଧିକ ରୋଗ ହେଉଛି ।
ଫକୀର ଚନ୍ଦ୍ର ପରିଡା, କଟକ ଜିଲ୍ଲାର କୁମ୍ଭାରସାହିର ଜନ୍ମିତ ଜଣେ ମୂର୍ତ୍ତିକାର । ହରିଦ୍ୱାରରେ ରହୁଥିବା ଏହି ମୂର୍ତ୍ତିକାର ଭାରତବର୍ଷର ବିଭିନ୍ନ ପ୍ରାନ୍ତରେ ବହୁ କଳାକୃତି ପ୍ରସ୍ତୁତ କରିସାରିଛନ୍ତି । ଫକୀର ଚନ୍ଦ୍ର, ୧୯୪୨ମସିହା ନଭେମ୍ବର ୧୫ତାରିଖରେ କଟକ ଜିଲ୍ଲା କୁମ୍ଭାରସାହିର ଏକ ମୂର୍ତ୍ତିକାର ପରିବାରରେ ଜନ୍ମଗ୍ରହଣ କରିଥିଲେ । ପିଲାଦିନେ ପାଠପଢ଼ାରେ ମନ ଲାଗୁନଥିଲା ଓ ତୃତୀୟଶ୍ରେଣୀରୁ ପାଠପଢ଼ା ଛାଡିଥିଲେ । ଆଠ ବର୍ଷ ବୟସରୁ ମୂର୍ତ୍ତି ପ୍ରତି ମନ ବଳାଇଥଲେ । ପିତା ଓ ପରିବାରରେ ଅନ୍ୟମାନଙ୍କଠାରୁ ମୂର୍ତ୍ତିକଳା ଶିକ୍ଷା କରିଥିଲେ । ଛୋଟବଡ଼ ମୂର୍ତ୍ତି ନିର୍ମାଣକରି କିଛି ବର୍ଷ ମଧ୍ୟରେ ଶିଳ୍ପୀ କୁମ୍ଭାରସାହିର ଜଣାଶୁଣା ଶିଳ୍ପୀ ଭାବେ ପରିଚିତି ପାଇଥିଲେ । ୧୬ବର୍ଷ ଧରି କୁମ୍ଭାରସାହିରରେ ରହି ବିଭିନ୍ନ ଦେବାଦେବୀଙ୍କ ମୂର୍ତ୍ତି ଓ ପ୍ରତିମୂର୍ତ୍ତି ନିର୍ମାଣ କରିଥଲେ । ପରବର୍ତ୍ତୀ ସମୟରେ ସେ ହରିଦ୍ୱାର ଯାଇ ସେଠାରେ ରହିଲେ । ୧୯୯୨ମସିହାରେ ହରିଦ୍ୱାରଠାରେ ଥିବା ଜୟରାମ ଆଶ୍ରମରେ ୫୦ ୧୫ଫୁଟ  'ସମୁଦ୍ର ମନ୍ଥନ'  କଳାକୃତି ନିର୍ମାଣ କରି ଲୋକଲୋଚନକୁ ଆସିଥିଲେ । କ୍ରମେ ତାଙ୍କ ଲୋକପ୍ରିୟତା ବଢିଲା ଓ ଦେଶର ଅନ୍ୟ ପ୍ରାନ୍ତରୁ ତାଙ୍କୁ କାମ ମିଳିଲା । ବର୍ତ୍ତମାନ ଫକୀର ଚନ୍ଦ୍ର ହରିଦ୍ୱାରର ଭୂପତବାଲାଠାରେ ପରିଡା ମୂର୍ତ୍ତି କଳା କେନ୍ଦ୍ର ସ୍ଥାପନା କରି, ଷ୍ଟିଲ, ବ୍ରାସ ଓ ବ୍ରୋଞ୍ଜ ଭଳି ବିଭିନ୍ନ ସାମଗ୍ରୀରେ କଳାକୃତି ତିଆରି କରୁଛନ୍ତି । ଏହି କାମରେ ତାଙ୍କ ଚାରି ପୁଅ ମଧ୍ୟ ସହଯୋଗ କରନ୍ତି ।
ଗାଙ୍ଗ୍ରିନ  (ଇଂରାଜୀ ଭାଷାରେ ) ଏକ ପ୍ରକାର ରୋଗ ଯେଉଁଥିରେ ରକ୍ତ ସରବରାହ ଅଭାବ ବା ଇସକେମିଆ   ଯୋଗୁ ତନ୍ତୁ ମୃତ୍ୟୁ   ହୁଏ  । ଏହି ରୋଗ ଲକ୍ଷଣରେ ଚର୍ମ ରଙ୍ଗ ବଦଳି କଳା ଦେଖାଯାଏ ଓ ଥଣ୍ଡା ଲାଗେ, କାଲୁଆ ଅନୁଭବ, ଯନ୍ତ୍ରଣା, ଚର୍ମ ଘାଆ ଇତ୍ୟାଦି ଦେଖାଯାଏ । ସାଧାରଣତଃ ହାତ ଓ ପାଦରେ ଏହି ରୋଗ ହୁଏ । ଅନ୍ୟ କେତେକ ରୋଗରେ ଜ୍ୱର ଓ ସେପ୍ସିସ ହୁଏ । କେତେକ ରୋଗ ବା ଅବସ୍ଥାରେ ଏହି ରୋଗ ସଙ୍କଟ ଅଧିକ ରହେ ଯେପରିକି ମଧୁମେହ, ପ୍ରାନ୍ତୀୟ ଧମନୀ ରୋଗ  , ଧୁମ୍ରପାନ  , ବଡ଼ ଆଘାତ  , ମଦ୍ୟାତ୍ୟୟ, ଏଚଆଇଭି/ଏଡସ, ଫ୍ରସ୍ଟ ବାଇଟ  , ରେନ‌ଡସ ସିଣ୍ଡ୍ରୋମ    '   । ଅଧୁନା ଗାଙ୍ଗ୍ରିନର ୫ ପ୍ରକାର ବର୍ଗୀକରଣ କରାଯାଉଛି ଯଥା:- ଶୁଷ୍କ ଗାଙ୍ଗ୍ରିନ  , ଆର୍ଦ୍ର ଗାଙ୍ଗ୍ରିନ  , ଗ୍ୟାସ ଗାଙ୍ଗ୍ରିନ  , ଇଣ୍ଟରନାଲ ଗାଙ୍ଗ୍ରିନ  , ନେକ୍ରୋଟାଇଜିଙ୍ଗ ଫାସାଇଟିସ   ଏହି ରୋଗର ଲକ୍ଷଣ ଦେଖି ସ‌ହଜରେ ନିର୍ଣ୍ଣୟ କରାଯାଇପାରେ ଓ ବିଶେଷ ଅବସ୍ଥାରେ ମେଡିକାଲ ଇମେଜିଙ୍ଗ   କରାଯାଏ । ଏହି ରୋଗରେ ଅପରେଶନ   କରି ମଲା ତନ୍ତୁମାନଙ୍କୁ ବାହାର କରି ଆଣ୍ଟିବାୟୋଟିକ   ଦିଆଯାଏ ଓ ଅନ୍ତର୍ନିହିତ କାରଣ ଅନୁସାରେ ଅନ୍ୟାନ୍ୟ ଚିକିତ୍ସା କରାଯାଏ । ଡିବ୍ରାଇଡମେଣ୍ଟ  , ଆମ୍ପୁଟେସନ   ଆଦି ଅପରେଶନ କରାଯାଏ ଓ ଆବଶ୍ୟକ ସ୍ଥଳେ ମାଗଟ ଥେରାପି   ଦିଆଯାଏ । ବାଇପାସ ଅପରେଶନ   ଓ ଆଞ୍ଜିଓପ୍ଲାସ୍ଟି   ଅପରେଶନ ଦରକାର ହୋଇପାରେ । ଅନେକ ସ୍ଥଳରେ ହାଇପରବାରିକ ଅମ୍ଳଜାନ ଥେରାପି   ଉପକାରୀ ହୁଏ । ଏହା ଏକ ସାଧାରଣ ରୋଗ କିନ୍ତୁ ଅଜ୍ଞାତ ଅଛି ।
ନେରାଟିନିବ  (ଇଂରାଜୀ ଭାଷାରେ ), ନେରଲିନକ୍ସ ଏହାର ବେପାର ନାମ, ସ୍ତନ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ନିର୍ଦ୍ଦିଷ୍ଟ ଭାବରେ ଏହା ଅସ୍ତ୍ରୋପଚାର ଏବଂ ଟ୍ରାଷ୍ଟୁଜୁମାବ ବ୍ୟବ‌ହାର ପରେ ଏଚଇଆର୨ ଯୁକ୍ତାତ୍ମକ  ( 2) ଏବଂ ହରମୋନ୍-ରିସେପ୍ଟର ଯୁକ୍ତାତ୍ମକ କେସ୍ ପାଇଁ ବ୍ୟବହୃତ ହୁଏ  ଏହା ପାଟିରେ ଦିଆଯାଏ । ତରଳ ଝାଡ଼ା ପ୍ରାୟ ସମସ୍ତ ଲୋକଙ୍କୁ ପ୍ରଭାବିତ କରିଥାଏ । ଅନ୍ୟାନ୍ୟ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ଥକ୍କା, ପେଟ ଯନ୍ତ୍ରଣା, ରାସ, ପ୍ରଦାହିତ ପାଟି ଏବଂ ମାଂସପେଶୀ ସ୍ପାମ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଟାଇରୋସିନ କାଇନେଜ ଇନହିବିଟର ଯାହା ଏଇଆର୨  ( 2), ଏଇଆର୪  ( 4), ଏବଂ ଇଜିଏଫଆର   ଇତ୍ୟାଦି ଅବରୋଧ କରିଥାଏ  । ୨୦୧୭ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୮ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ନେରାଟିନିବ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହା ନିମନ୍ତେ ମାସକୁ ୧୯,୨୦୦ ଡଲାର ଖର୍ଚ୍ଚ ହେଉଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୪୫୦୦ ପାଉଣ୍ଡ ।
ଗ୍ରେଗୋରୀ ପାଞ୍ଜି ଅନୁସାରେ ୧୦ ଫେବୃଆରୀ ବର୍ଷର ୪୧ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୨୪ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୨୫ ଦିନ   ।
ଟେଡୁଗ୍ଲୁଟାଇଡ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଗାଟେକ୍ସ ଏକ ବେପାର ନାମ, ହେଉଛି କ୍ଷୁଦ୍ର ଅନ୍ତନଳୀ ସିଣ୍ଡ୍ରୋମ ପାଇଁ ବ୍ୟବହୃତ ଏକ ଔଷଧ  । ନିର୍ଦ୍ଦିଷ୍ଟ ଭାବରେ ଏହା ଏପରି ଲୋକମାନଙ୍କ ପାଇଁ ବ୍ୟବହୃତ ହୁଏ ଯେଉଁମାନଙ୍କର ଇଞ୍ଜେକସନ ମାଧ୍ୟମରେ ପୌଷ୍ଟିକ ଆହାର ଆବଶ୍ୟକ କରନ୍ତି । ଏହା ଚର୍ମ ତଳେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ଅଇ, ଶରୀରରେ ଅତ୍ୟାଧିକ ତରଳ ପଦାର୍ଥ ହୋଇଯାଏ, ଆଲର୍ଜି ପ୍ରତିକ୍ରିୟା ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟାନ୍ୟ ସମ୍ଭାବ୍ୟ ପାର୍ଶ୍ୱ ପ୍ରତିକ୍ରିୟାରେ ଅର୍ବୁଦ, ଆନ୍ତ୍ରିକ ଅବରୋଧ, ପିତ୍ତାସ୍ମରୀ ରୋଗ ଏବଂ ଅଗ୍ନାଶୟ ରୋଗ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ସୁରକ୍ଷିତ ହେଉଥିବା ପରି ଜଣାଯାଏ । ଏହା ଶରୀରରେ ଥିବା ଗ୍ଲୁକାଗନ ଭଳି ପେପ୍ଟାଇଡ୍-୨  ( -2) ସହିତ ଏହା ସମତୁଲ, ଯାହା ଅନ୍ତନଳୀରୁ ପୋଷକ ତତ୍ତ୍ୱ ଗ୍ରହଣ ବୃଦ୍ଧି କରିଥାଏ  । ୨୦୧୨ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟେଡୁଗ୍ଲୁଟାଇଡ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଦୈନିକ ୫ ମିଗ୍ରା ମାତ୍ରା ବ୍ୟବ‌ହାର କଲେ ମାସକୁ ପ୍ରାୟ ୧୫,୦୦୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶି ପିଛା ମାସକୁ ପ୍ରାୟ ୩୬,୦୦୦ ଡଲାର ଖର୍ଚ୍ଚ ହୋଇଥାଏ ।
ତୀଜନ ବାଇ  (ଜନ୍ମ ୮ ଅଗଷ୍ଟ ୧୯୫୬) ଛତିସଗଡ଼ର ଜଣେ ପାରମ୍ପରିକ ପଣ୍ଡବାନି   କଳାକାର ଥିଲେ ଯିଏ ମହାଭାରତ ଗାଥାକୁ ବାଦ୍ୟ ସଙ୍ଗୀତ ବ୍ୟାଖ୍ୟା କରି ମଞ୍ଚରେ ପ୍ରଦର୍ଶନ କରୁଥିଲେ  । ତାଙ୍କୁ ଭାରତ ସରକାର ୧୯୮୭ ମସିହାରେ ପଦ୍ମଶ୍ରୀ ଓ ୨୦୦୩ ମସିହାରେ ପଦ୍ମ ଭୂଷଣ ଓ ୨୦୧୯ ମସିହାରେ ପଦ୍ମ ବିଭୂଷଣ ସମ୍ମାନ ପ୍ରଦାନ କରିଥିଲେ ତ‌ଥା ଭାରତର ଜାତୀୟ ସଙ୍ଗୀତ, ନୃତ୍ୟ ଓ ନାଟକ ଏକାଡେମୀ ତରଫରୁ ତାଙ୍କୁ ସଙ୍ଗୀତ ନାଟକ ଏକାଡେମୀ ପୁରସ୍କାର ୧୯୯୫ ମସିହାରେ ପ୍ରଦାନ କରାଯାଇଥିଲା । ଜୀବନୀ ପ୍ରାକ୍ ଜୀବନ ଭିଲାଇର ୧୪ କିମି ଉତ୍ତରକୁ ଥିବା ଗନିୟାରି ଗ୍ରାମର ଚୁନୁକ ଲାଲ ପାଢ଼ି ଓ ତାଙ୍କ ପତ୍ନୀ ସୁଖବତୀଙ୍କ ଔରଷରୁ ତୀଜାନ ବାଇ ଜନ୍ମ ଗ୍ରହଣ କରିଥିଲେ । ସେ ଛତିଶ ଗଡ଼ର ପାଢି ଜନ‌ଜାତି ଲୋକ ଥିଲେ । ସେ ପାଞ୍ଚ ସନ୍ତାନଙ୍କ ମଧ୍ୟରେ ସବୁଠାରୁ ବଡ଼ ଥିଲେ । ତାଙ୍କ ଅଜା ବ୍ରିଜଲାଲ ପାଢ଼ି ମହାଭାରତ ବର୍ଣ୍ଣନା କରୁଥିବା ଶୁଣିଥିଲେ ଯାହା ଛତିଶଗଡ଼ି ଲେଖକ ସବଲ ସିଂ ଚୌହାନ ହିନ୍ଦୀ ଭାଷାରେ ରଚନା କରିଥିଲେ । ଏହା ଶୁଣି ତୀଜନ ଆକର୍ଷିତ ହୋଇଥିଲେ ଓ ପସନ୍ଦ କରିଥିଲେ । ସେ ତା ମଧ୍ୟରୁ ଆନେକ ଗୁଡ଼ିଏ ଲେଖା କଣ୍ଠସ୍ଥ କରିଥିଲେ ଓ ପରବର୍ତ୍ତୀ କାଳରେ ଉମେକ ସିଂ ଦେଶମୁଖଙ୍କଠାରୁ ପ୍ରଶିକ୍ଷଣ ପାଇଥିଲେ । ବୃତ୍ତି ମାତ୍ର ୧୩ ବର୍ଷ ବୟସରେ ସେ ପଡ଼ୋଶୀ ଗ୍ରମ ଚନ୍ଦ୍ରଖୁରିରେ ୧୦ ଟଙ୍କା ପାରିଶ୍ରମିକ ପାଇ ପ୍ରଥମ ସାର୍ବଜନୀନ ପ୍ରଦର୍ଶନ କରିଥିଲେ ଯେଉଁଥିରେ ସେ ପଣ୍ଡବାନିର ବେଦମତୀ ଶୈଳୀରେ ସେ ପ୍ରଥମ ଥର ପାଇଁ ଗାଇଥିଲେ ଓ ତା ' ପୂର୍ବରୁ ପରମ୍ପରା ଅନୁସାରେ ମହିଳାମାନେ ବେଦମତୀ ବୈଠକି ଶୈଳୀରେ ଗାଉଥିଲେ । ପୂର୍ବରୁ ଏହିଭଳି ଗୀତ କେବଳ ପୁରୁଷମାନେ ଗାଉଥିଲେ ଯାହା ସ ଅତି ବଡ଼ ପାଟିରେ ଠିଆ ହୋଇ ତାଙ୍କର ସ୍ୱତନ୍ତ୍ର ଗଳାରେ ଗାଇଥିଲେ । ଏହି ଘଟଣାର ଅଳ୍ପ ଦିନ ପରେ ସେ ପଡ଼ୋଶୀ ଗ୍ରମାମାନଙ୍କରେ ବିଖ୍ୟାତ ହୋଇଗଲେ ଓ ବିଭିନ୍ନ ବିଶେଷ ଘଟଣାରେ ଓ ଉତ୍ସବରେ ନିମନ୍ତ୍ରଣ ପାଇ ପ୍ରଦର୍ଶନ କରିଥିଲେ । ଏକଦା ମଧ୍ୟ ପ୍ରଦେଶର ଜଣେ ଥିଏଟର କଳାକାର ହବିବ ତନବିର ତାଙ୍କ ପ୍ରତିଭା ଦେଖି ପ୍ରଭାବିତ ହେଲେ ଓ ସେତେବେଳର ପ୍ରଧାନ ମନ୍ତ୍ରୀ ଇନ୍ଦିରା ଗାନ୍ଧୀଙ୍କ ସମ୍ମୁଖରେ ପ୍ରଦର୍ଶନ କରିବାକୁ ଡକରା ପାଇ ଗଲେ ଓ ପ୍ରଦର୍ଶନ କରିଥିଲେ । ସମୟକ୍ରମେ ସେ ଜାତୀୟ ଓ ଆନ୍ତର୍ଜାତୀୟ ସ୍ତରରେ ସମ୍ମାନିତ ହୋଇ ୧୯୮୭ ମସିହାର ପଦ୍ମଶ୍ରୀ, ୧୯୯୫ ମସିହାର ସଙ୍ଗୀତ ନାଟକ ଏକାଡେମୀ ପୁରସ୍କାର ଓ ୨୦୦୩ରେ ପଦ୍ମ ଭୂଷଣ ପାଇଥିଲେ । ୧୯୮୦ ମସିହାରୁ ଆରମ୍ଭ କରି ସେ ସାଂସ୍କୃତିକ ରାଷ୍ଟ୍ରଦୂତ ଭାବରେ ବିଭିନ୍ନ ଦେଶ ଯେପରିକି ଇଂଲଣ୍ଡ, ଫ୍ରାନ୍ସ, ସ୍ୱିଜରଲାଣ୍ଡ, ଜର୍ମାନୀ, ତୁର୍କୀ, ଟ୍ୟୁନିସିଆ, ମାଲଟା, ସାଇପ୍ରସ, ରୋମାନିଆ ଓ ମରିସସ ଭଳି ଦେଶମାନଙ୍କୁ ଯାଇ ସେଠାରେ ପ୍ରଦର୍ଶନ କରିଥିଲେ । ଜ‌ୱାହରଲାଲ ନେହୁରୁଙ୍କ  'ପୁସ୍ତକ ଭାରତ ଏକ ଖୋଜ'  ଉପରେ ପର୍ଯ୍ୟବେଶିତ ଶ୍ୟାମ ବେନେଗଲଙ୍କର ମହାଭାରତ ଟିଭି ସିରିଆଲରେ ସେ କେତେକ ଦୃଶ୍ୟରେ ପ୍ରଦର୍ଶନ କରିଥିଲେ ଏବେ ମଧ୍ୟ ସେ ଦର୍ଶକ ଓ ଶ୍ରୋତାମାଙ୍କୁ ସାରା ପୃଥିବୀରେ ତାଙ୍କର ସଶକ୍ତ ଗଳାରେ ଅପୂର୍ବ ଲୋକ ସଙ୍ଗୀତ ଗାଇ ଶୁଣଉଛନ୍ତି ଓ ପରବର୍ତ୍ତୀ ପିଢ଼ିକୁ ତାଙ୍କର ଗୀତ ପ୍ରଦାନ କରୁଛନ୍ତି । ସେ ୨୦୧୯ ମସିହାର ସର୍ବଶ୍ରେଷ୍ଠ ପଦ୍ମ ବିଭୂଷଣ ସମ୍ମାନ ପାଇଛନ୍ତି ।
ତୁ ମୋ ସୁନା ତୁ ମୋ ହୀରା, ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଜୟଦେବ ମଣ୍ଡଳ । ଚିନ୍ମୟୀ ମହାନ୍ତି ଏହି କଥାଚିତ୍ରଟିର କାହାଣୀ ଲେଖିଥିଲେ ଏବଂ ରଜନୀ ରଞ୍ଜନ କଥାଚିତ୍ରଟିର ସଂଳାପ ରଚନା କରିଥିଲେ । ରାଜୀବ ମହାନ୍ତି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରଶାନ୍ତ ପାଢ଼ୀ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ବସନ୍ତରାଜ ସାମଲ, ଅରୁଣ ମନ୍ତ୍ରୀ, ନିଜାମ୍ ପବିତ୍ର ପ୍ରଧାନ, ରଜନୀ ରଞ୍ଜନ ଆଦି ଗୀତିକାରମାନେ କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । କୁମାର ବାପି, ତପୁ ମିଶ୍ର, ଅରବିନ୍ଦ ମୁଦୁଲି ଆଦି କଣ୍ଠଶିଳ୍ପୀମାନେ କଥାଚିତ୍ରଟିରେ କଣ୍ଠଦାନ କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବବି ମିଶ୍ର ଏବଂ ପ୍ରିୟଙ୍କା ହଳଧର । କୁନା ତ୍ରିପାଠୀ, ସ୍ନିଗ୍ଧା ମହାନ୍ତି, ମୁନା ଖାନ୍, ରୋମି, ପୁଷ୍ପା ପଣ୍ଡା, ଦେବୁ ବ୍ରହ୍ମା, ଭଗବାନ, ସୋନାଲୀ ମୋନାଲିସା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ବବି ମିଶ୍ର ପ୍ରିୟଙ୍କା ହଳଧର କୁନା ତ୍ରିପାଠୀ ସ୍ନିଗ୍ଧା ମହାନ୍ତି ମୁନା ଖାନ୍ ରୋମି ପୁଷ୍ପା ପଣ୍ଡା ଦେବୁ ବ୍ରହ୍ମା ଭଗବାନ ସୋନାଲୀ ମୋନାଲିସା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରଶାନ୍ତ ପାଢ଼ୀ । ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ ବସନ୍ତରାଜ ସାମଲ, ଅରୁଣ ମନ୍ତ୍ରୀ, ନିଜାମ, ପବିତ୍ର ପ୍ରଧାନ ଏବଂ ରଜନୀ ରଞ୍ଜନ । କୁମାର ବାପି, ତପୁ ମିଶ୍ର, ଅରବିନ୍ଦ ମୁଦୁଲି ଆଦି କଣ୍ଠଶିଳ୍ପୀମାନେ କଥାଚିତ୍ରଟିର ଗୀତଗୁଡ଼ିକ ଗାଇଥିଲେ । ଗୀତ ପୁରସ୍କାର ଏବଂ ସମ୍ମାନ ୨୪ତମ ରାଜ୍ୟ ଚଳଚ୍ଚିତ୍ର ପୁରସ୍କାରରେ ଏହି କଥାଚିତ୍ରଟିର କାହାଣୀକାର ଚିନ୍ମୟୀ ମହାନ୍ତିଙ୍କୁ ଶ୍ରେଷ୍ଠ କାହାଣୀ ପୁରସ୍କାର ମିଳିଥିଲା, ଶ୍ରେଷ୍ଠ ପ୍ରଚ୍ଛଦପଟ ଗାୟିକା ଭାବରେ ତପୁ ମିଶ୍ରଙ୍କୁ ପୁରସ୍କାର ମିଳିଥିଲା, ଶ୍ରେଷ୍ଠ ପାର୍ଶ୍ୱ ଅଭିନେତ୍ରୀ ଭାବରେ ପୁଷ୍ପା ପଣ୍ଡା ଓ ଶ୍ରେଷ୍ଠ ହାସ୍ୟ କଳାକାର ଭାବରେ ହୃଷିଙ୍କୁ ପୁରସ୍କୃତ କରାଯାଇଥିଲା ଏବଂ ସ୍ନିଗ୍ଧା ମହାନ୍ତିଙ୍କୁ ସ୍ୱତନ୍ତ୍ର ଜୁରୀ ପୁରସ୍କାର ମିଳିଥିଲା ।
ସାହିତ୍ୟ ଦିଦି, ୨୦୧୪ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ମନୋରଞ୍ଜନ ପାଲ ଏହି କଥାଚିତ୍ରଟିର ପ୍ରଯୋଜନା, କାହାଣୀ, ଚିତ୍ରନାଟ୍ୟ, ନିର୍ଦ୍ଦେଶନା ଏବଂ ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ । ଅଜୟ ସାମଲ କଥାଚିତ୍ରଟିର ସଂଳାପ ରଚନା କରିଥିଲେ । ମୋହିତ ଚକ୍ରବର୍ତ୍ତୀ କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରୋନ‌କ ଦାଶ ଏବଂ ଅଦିତୀ ମୁଖାର୍ଜୀ । ପିଣ୍ଟୁ ନନ୍ଦ, ସୁରେଶ ବଳ, ଜୀବନ ପଣ୍ଡା, ବ୍ରଜ ସିଂହ ଆଦି କଳାକାରମାନେ ଚଳଚ୍ଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ରୋନ‌କ ଦାଶ ଅଦିତୀ ମୁଖାର୍ଜୀ ପିଣ୍ଟୁ ନନ୍ଦ ଜୀବନ ପଣ୍ଡା ବ୍ରଜ ସିଂହ ସୁରେଶ ବଳ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମନୋରଞ୍ଜନ ପାଲ୍ । ଗୀତିକାର ମୋହିତ ଚକ୍ରବର୍ତ୍ତୀ କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ ।
ସୁଇଟି ସେଠି (ଜନ୍ମ ୭ ନଭେମ୍ବର ୧୯୮୧ ) ନିଜର ମଞ୍ଚ ନାମ ଅନୁଷ୍କା ସେଠି ନାମଦ୍ୱାରା ବିଶେଷ ଜଣାସୁଣା  ସେ ଜଣେ ଭାରତୀୟ ଅଭିନେତ୍ରୀ ଓ ମଡେଲ୍ ଯିଏକି ମୁଖ୍ୟତଃ ତେଲୁଗୁ ଓ ତାମିଲ୍ ସିନେମାରେ କାମ କରିଚନ୍ତି  ସେ ତାଙ୍କର ଅଭିନୟ ଯାତ୍ରା ତେଲୁଗୁ ସିନେମା ସୁପର୍ରୁ ଆରମ୍ଭ କରିଥିଲେ  ବିକ୍ରମାର୍କୁଡୁ  (୨୦୦୬), ଅରୁନ୍ଧତୀ  (୨୦୦୯), ବେଦମ୍  (୨୦୧୦), ରୁଦ୍ରମାଦେବୀ  (୨୦୧୫) ଓ ବାହୁବଲି:ଦି ବିଗିନିଙ୍ଗ୍ (୨୦୧୫) ଆଦି ଚଳଚ୍ଚିତ୍ରରେ ସେ ମୁଖ୍ୟ ଅଭିନେତ୍ରୀ ଭାବରେ ଅଭିନୟ କରିଛନ୍ତି  ଅରୁନ୍ଧତୀ  (୨୦୦୯)ରେ ମୁଖ୍ୟ ଚରିତ୍ରରେ ଅଭିନୟ କରି ବହୁ ପ୍ରଶଂସିତ ହୋଇଥିଲେ  ଏହା ସହିତ ସେ ବେଦମ୍  (୨୦୧୦)ରେ ସରୋଜା ଏବଂ ରୁଦ୍ରମାଦେବୀ  (୨୦୧୫)ରେ ରାଣୀ ରୁଦ୍ରମାଦେବୀ ଭାବରେ ଅଭିନୟ କରି ତିନିଟି ଫିଲ୍ମ୍ ଫେୟାର୍, ଗୋଟିଏ ନନ୍ଦି ଓ ତିନିଟି ସିନେମା ପୁରସ୍କାର ଲାଭ କରିଥିଲେ  ଏହା ପରେ ୨୦୧୦ରେ ସେ ତାମିଲ୍ ଚଳଚ୍ଚିତ୍ର ସିଙ୍ଘମ୍ (୨୦୧୦)ରେ ଅଭିନୟ କରିଥିଲେ, ଏଥି ସହିତ ଏହାର ଧାରାବାହିକ ଚଳଚ୍ଚିତ୍ର ସିଙ୍ଘମ୍ ୨  (୨୦୧୩) , ସି୩  (୨୦୧୭) ଓ ୟେନ୍ନାଇ ଅରିନ୍ଧାଲ୍  (୨୦୧୫)ରେ ମଧ୍ୟ ନାୟିକା ରୂପରେ ଦେଖାଦେଇଥିଲେ  ଏହି ଚାରିଟିଯାକ ସିନେମା ତାଙ୍କୁ ବହୁତ ଆର୍ଥିକ ସଫଳତା ଆଣିଦେଇଥିଲେ  ଅପରପକ୍ଷରେ ଭନମ୍  (୨୦୧୧), ଦେଇଭା ଥିରୁମଗଲ୍  (୨୦୧୧) ଓ ଇଞ୍ଜି ଇଦୁପ୍ପା଼ହାଗି  (୨୦୧୫)ରେ ତାଙ୍କର ଅଭିନୟ ତାଙ୍କୁ ପ୍ରଶଂସିତ କରିଥିଲା
ଛତା ଏକ ପ୍ରକାର ଚାନ୍ଦୁଆ, ଯାହା ସୂର୍ଯ୍ୟୋତ୍ତାପ ଏବଂ ବର୍ଷା ପାଣିରୁ ଶରୀରକୁ ରକ୍ଷା କରିଥାଏ । ଏହା ଏକ ସୁବହନୀୟ ଉପକରଣ ହିସାବରେ କାମ କରିଥାଏ, ଯାହାକୁ କି ସହଜ ଭାବେ ହାତରେ ଧରି କୌଣସି ସ୍ଥାନକୁ ନେଇ ହେବ । ଦୁନିଆରେ ବିଭିନ୍ନ ପ୍ରକାରର ଛତା ଦେଖିବାକୁ ମିଳେ । ଉଦାହରଣ ସ୍ୱରୁପ, ଜଳରୋଧକ ଛତା, ରଙ୍ଗୀନ ଛତା, ଉତ୍ତାପ ନିରୋଧୀ ଛତା ଇତ୍ୟାଦି । ଜଳରୋଧକ ଛତା ବିଶେଷ କରି ବର୍ଷା ଦିନେ ବ୍ୟବହାର କରାଯାଏ । ରଙ୍ଗୀନ ଛତା ତଥା ଉତ୍ତାପ ଅବଶୋଷକାରୀ ଛତା ଖରାରୁ ରକ୍ଷା ପାଇବା ପାଇଁ ବ୍ୟବହାର କରାଯାଇଥାଏ ଏବଂ ଏହ ଜଳନିରୋଧୀ ଅଟନ୍ତି ନାହିଁ। ଛତାର ବ୍ୟବହାର କେବଳ ପାଣିପାଗ ଉପରେ ନିର୍ଭର କରେ ନାହିଁ, ବରଂ ଏହାକୁ ଭିନ୍ନ ଭିନ୍ନ ପର୍ବପର୍ବାଣି, ବିବାହୋତ୍ସବ, ଚିତ୍ରୋତ୍ତଳନ ଆଦିରେ ଉପଯୋଗ କରାଯାଇଥାଏ । ଗଠନ ଛତା ବିଭିନ୍ନ ପ୍ରକାର ଯନ୍ତ୍ରକୁ ନେଇ ଗଠିତ ।
ହାଇପୋକ୍ୟାଲସେମିଆ  ଇଂରାଜୀ ଭାଷାରେ ବା ନାମ ଦିଆଯାଏ ଯେତେବେଳେ ରକ୍ତରେ   କ୍ୟାଲସିଅମ   ମାତ୍ରା କମ ଥାଏ । କ୍ୟାଲସିଅମ ମାତ୍ରା ସାଧରଣତଃ ୨.୧ରୁ ୨.୬ ମିମୋଲ/ଲି  ୮.୮ ୧୦.୭ ମିଗ୍ରା/ଡେଲି, ୪.୩ ୫.୨ ମିଇକ୍ୟୁ/ଲି  ଥାଏ ଓ ଏହି ମାତ୍ରା ୨.୧ ମିମୋଲ/ଲିରୁ କମ ଥିଲେ ହାଇପୋକ୍ୟାଲସେମିଆ ନାମ ଦିଆଯାଏ । ସ୍ୱଳ୍ପ ମାତ୍ରାର କମ କ୍ୟାଲସେମିଆ ଥଲେ ପ୍ରାୟ ବିଶେଷ ଲକ୍ଷଣ ଦେଖାଯାଏ ନାହିଁ । ଅନ୍ୟଥା ପାରେସ୍ଥେସିଆ    (କାଲୁଆ ଅନୁଭବ) , ପେଶୀ ସ୍ପାଜ୍ମ  , ଅପସ୍ମାର ବାତ  , ସ୍ୱନ୍ଦ   ବା ହୃଦ୍‌ରୋଧ   ହୋଇପାରେ  । ଏହି ଅବସ୍ଥାର ମୂଖ୍ୟ କାରଣ ଦୁଇଟିର ନାମ ଯଥାକ୍ରମେ:- ହାଇପୋପାରାଥାଇରଏଡିଜ୍ମ   ଓ ଜୀବସାର ଘ ଅଭାବ  . ଅନ୍ୟାନ୍ୟ କାରଣ ମଧ୍ୟରେ ବୃକ୍‌କ ଅକର୍ମଣ୍ୟ  , ଅଗ୍ନାଶୟ ପ୍ରଦାହ, କ୍ୟାଲସିଅମ ଚ୍ୟାନେଲ ବ୍ଲକର ଅତିମାତ୍ରା  , ରାବଡୋମାୟୋଲାଇସିସ, ଟ୍ୟୁମର ଲାଇସିସ ସିଣ୍ଡ୍ରୋମ   ଓ ବାଇଫସଫୋନେଟ   ଭଳି ଔଷଧ । କରେକ୍ଟେଡ କ୍ୟାଲସିଅମ   ବା ଆୟୋନାଇଜ୍‌ଡ କ୍ୟାଲସିଅମ   ସ୍ତର ଦେଖି ରୋଗ ନିର୍ଣ୍ଣୟ କରାଯାଏ । ଇସିଜିରେ     ନିର୍ଦ୍ଦିଷ୍ଟ ପରିବର୍ତ୍ତନ ଦେଖାଯାଏ । ରୋଗ ସାଂଘାତିକ ହୋଇଥିଲେ ପ୍ରାରମ୍ଭିକ ଚିକିତ୍ସାରେ ଶିରାଭ୍ୟନ୍ତର କ୍ୟାଲସିଅମ କ୍ଲୋରାଇଡ   ଓ ସମ୍ଭବତଃ ମ୍ୟାଗନେସିଅମ ସଲଫେଟ   ଦିଆଯାଏ । ଏହା ବ୍ୟତୀତ ଜୀବସାର ଘ  , ମ୍ୟାଗନେସିଅମ  , ଓ କ୍ୟାଲସିଅମ ଅନୁପୂରକ   ଇତ୍ୟାଦି ଦିଆଯାଏ । ହାଇପୋପାରାଥାଇରଏଡିଜ୍ମ   ଯୋଗୁ ହୋଇଥିଲେ ହାଇଡ୍ରୋକ୍ଲୋରୋଥିଆଜାଇଡ, ଫସଫେଟ ବାଇଣ୍ଡର  , ଓ ସ୍ୱଳ୍ପ ଲବଣ‌ଯୁକ୍ତ ଖାଦ୍ୟ   ଦିଆଯାଏ । ଡାକ୍ତରଖାନାରେ ଆଡମିଶନ ହୋଇଥିବା ରୋଗୀଙ୍କ ମଧ୍ୟରୁ ପ୍ରାୟ ୧୮% ଲୋକଙ୍କର ହାଇପୋକ୍ୟାଲସେମିଆ ଥାଏ ।
ରୁମ୍‌କୁ ଝୁମାନା, ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ରାମଚନ୍ଦ୍ର ପ୍ରଧାନ ଏହି କଥାଚିତ୍ରଟିର ପ୍ରଯୋଜନା କରିଥିଲେ । ହରିହର ମହାପାତ୍ର ଏହି କଥାଚିତ୍ରଟିର କାହାଣୀ ଏବଂ ସଂଳାପ ରଚନା କରିଥିଲେ । ତାପସ ସରଘରିଆ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ବୈଦ୍ୟନାଥ ଦାଶ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ହରିହର ମହାପାତ୍ର । ଭୂମିକା ଦାଶ ଏହି କଥାଚିତ୍ର ମାଧ୍ୟମରେ ଅଭିନୟ ଜଗତରେ ପ୍ରବେଶ କରିଥିଲେ । ସେ ଜଣେ ଶିଶୁ କଳାକାର ଭାବରେ ଅଭିନୟ କରିଥିଲେ । ମିହିର ଦାସ, ପ୍ରିୟା ଚୌଧୁରୀ, ହର ପଟ୍ଟନାୟକ, ଆକାଶ ଦାସନାୟକ, ଚୌଧୁରୀ ବିକାଶ ଦାସ, ରୁନୁ ପରିଜା, ହାଡ଼ୁ, ରବି ମିଶ୍ର, ବ୍ରଜ ସିଂହ, ପିଣ୍ଟୁ ନନ୍ଦ, ଅକ୍ଷୟ ବସ୍ତିଆ, ସ୍ନିଗ୍ଧା ମହାନ୍ତି, ସରସ୍ୱତୀ ଦେବୀ, ପ୍ରିୟ ସୁନ୍ଦର ମିଶ୍ର ଆଦି କଳକାକାରମାନେ ଅଭିନୟ କରିଥିଲେ । ସିମ‌ପ୍ଲି, ଗାୟତ୍ରୀ, ଭଞ୍ଜ ଆଦିତ୍ୟ, ପ୍ରିତୀ କ୍ରୀଷ୍ଣା, ଅଭିଶେକ, ଅବିନାଶ ଆଦି ଶିଶୁ କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ଶିଶୁ କଳାକାର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ନିର୍ମଳ ନାୟକ, ଅରୁଣ ମନ୍ତ୍ରୀ, ସୂର୍ଯ୍ୟ ମହାପାତ୍ର ଆଦି ଗୀତିକାରମାନେ କଥାଚିତ୍ରଟିର ଗୀତଗୁଡ଼ିକ ଲେଖିଥିଲେ । ଜଲି ମୁଖାର୍ଜୀ, ପାମେଲା ଜୈନ, ସୋହିନୀ, ଆରତୀ ମିଶ୍ର, ରତିକାନ୍ତ ଶତପଥୀ, ସଞ୍ଜୁ, ମହ‌ମଦ ଇର୍ଫାନ, ବିଷ୍ଣୁମୋହନ କବି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।
କୋରାତ୍ଲା ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର କରିମ୍‌‌ନଗର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କୋରାତ୍ଲା ୧୮.୮୨୧୫ ଉତ୍ତର ଅକ୍ଷାଂଶ ଓ ୭୮.୭୧୧୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୯୪୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କୋରାତ୍ଲା ସହରର ମୋଟ ଜନସଂଖ୍ୟା ୫୪୦୨୧ ଅଟେ । ସେଥି ମଧ୍ୟରୁ ୫୦.୪୭% ଜଣ ପରୁଷ ହୋଇଥିବା ବେଳେ ୪୯.୫୩% ଜଣ ନାରୀ ଅଟନ୍ତି । କୋରାତ୍ଲାର ସାକ୍ଷରତା ହାର ୬୦.୦୬% ଅଟେ । ଏହା ଜାତୀୟ ହାରଠାରୁ ୪.୭୮% ପ୍ରତିଶତ କମ ଅଟେ । ସେଥିରୁ ୩୪.୬୭% ପ୍ରତିଶତ ପୁରୁଷ ଓ ୨୫.୩୯% ନାରୀ ଅଟନ୍ତି । ୧୩.୯୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ କୋରାତ୍ଲାର ସରକାରୀ ଭାଷା ଅଟେ ।
ମିଳିତ ଜାତିସଂଘ ଦିବସ ସାରା ବିଶ୍ୱରେ ପ୍ରତିବର୍ଷ ଅକ୍ଟୋବର ୨୪ ତାରିଖରେ ପାଳିତ ହୁଏ । ମିଳିତ ଜାତିସଂଘ ସଂସ୍ଥାନର ଉଦ୍ଦେଶ୍ୟ ତଥା ଉପଲବ୍ଧିସବୁ ବିଷୟରେ ସର୍ବସାଧାରଣଙ୍କ ମଧ୍ୟରେ ପରିଚିତ କରାଇବା ଏହାର ଲକ୍ଷ୍ୟ । ମିଳିତ ଜାତିସଂଘ ଦିବସ ହେଉଛି ମିଳିତ ଜାତିସଂଘ ସପ୍ତାହ (ଯାହାକି ୨୦-୨୬ ଅକ୍ଟୋବର ମଧ୍ୟରେ ପାଳିତ ହୁଏ) କାର୍ଯ୍ୟକ୍ରମର ଏକ ଅଂଶ  । ୧୯୪୮ ମସିହାରେ ମିଳିତ ଜାତିସଂଘ ମହାସଭାରେ ଗୃହିତ ଏକ ପ୍ରସ୍ତାବ ଅନୁସାରେ ନିଷ୍ପତ୍ତି ନିଆଗଲା ଯେ ପ୍ରତିବର୍ଷ ଅକ୍ଟୋବର ୨୪କୁ ମିଳିତ ଜାତିସଂଘ ଦିବସ ରୂପେ ପାଳନ କରାଯିବ । ୧୯୭୧ ମସିହାରେ ମିଳିତ ଜାତିସଂଘ ମହାସଭାରେ ଗୃହିତ ଆଉ ଏକ ପ୍ରସ୍ତାବ  (ରିଜୋଲ୍ୟୁସନ ସଂଖ୍ୟା- ୨୭୮୨) ଅନୁସାରେ ନିଷ୍ପତ୍ତି ନିଆଗଲା ଯେ ମିଳିତ ଜାତିସଂଘ ଦିବସକୁ ମିଳିତ ଜାତିସଂଘର ସମସ୍ତ ସଦସ୍ୟ ଦେଶଗୁଡିକ ପାଳନ କରିବେ ଏବଂ ଏହା ଏକ ସାଧାରଣ ଛୁଟି ଦିବସ ହେବ  । ଦ୍ୱିତୀୟ ବିଶ୍ୱଯୁଦ୍ଧର ଶେଷ ଆଡକୁ ଅର୍ଥାତ ଏପ୍ରିଲ ୨୫, ୧୯୪୫ ମସିହାରେ ଆରମ୍ଭ ହୋଇଥିବା ସମ୍ମ୍ମିଳନୀରେ ମିଳିତ ଜାତିସଂଘ ଗଠନ ଦିଗରେ ପ୍ରଥମ ପଦକ୍ଷେପ ନିଆଯାଇଥିଲା । ଏହି ସମ୍ମିଳନୀରେ ମିଳିତ ଜାତିସଂଘ ଗଠନର ପ୍ରସ୍ତାବ ପାରିତ ହୋଇଥିଲା । । 1945 ମସିହା ଅକ୍ଟୋବର ୨୪ରେ ମିଳିତ ଜାତିସଂଘର ପ୍ରତିଷ୍ଠାକୁ ସ୍ମରଣୀୟ କରିବା ନିମିତ୍ତ ଏହି ଦିବସ ପାଳନ କରାଯାଉଛି । ମିଳିତ ଜାତିସଂଘର ପ୍ରତିଷ୍ଠା ପରଠାରୁ ଏହି ଅନୁଷ୍ଠାନଦ୍ୱାରା ଏହାର ଲକ୍ଷ୍ୟ ପୂରଣ ଦିଗରେ ଯେତେସବୁ ଉପଲବ୍ଧି ଅଛି ସେ ସବୁ ବିଷୟରେ ଜନ ମାନସରେ ସଚେତନତା ସୃଷ୍ଟି କରାଇବା ଏହି ଦିବସର ମୂଳ ଲକ୍ଷ୍ୟ । ମିଳିତ ଜାତିସଂଘର ଯେତେ ସବୁ ଉପଲବ୍ଧି ରହିଛି, ସେ ସବୁ ପଛରେ ମିଳିତ ଜାତିସଂଘ ଛଡା ଅନ୍ୟ କେତେକ ବିଶେଷ ସଂସ୍ଥାର ଅବଦାନ ରହିଛି । ସେମାନେ ହେଲେ ବିଶ୍ୱ ସ୍ୱାସ୍ଥ୍ୟ ସଂଗଠନ  , ଖଦ୍ୟ ଏବଂ କୃଷି ସଂଗଠନ  , ଅନ୍ତର୍ଜାତିକ ଶ୍ରମ ସଂଗଠନ  , ମିଳିତ ଜାତିସଂଘ ମାନବାଧିକାର କାଉନସେଲ ଓ ମିଳିତ ଜାତିସଂଘ ବାଳ କୋଷ  ଭଳି ଅନେକ ସଂଗଠନର ସଂପୃକ୍ତି ରହିଛି । ଏହିସବୁ ସଂଗଠନ ସହାୟତାରେ ମିଳିତ ଜାତିସଂଘ ସାରା ବିଶ୍ୱରେ ବିଭିନ୍ନ କ୍ଷେତ୍ରରେ, ବିଶେଷ ଭାବରେ ମାନବିକ ଅଧିକାର, ସ୍ୱାସ୍ଥ୍ୟ, ଶରଣାର୍ଥୀ ଥଇଥାନ, ବନ୍ୟା, ବାତ୍ୟା ତଥା ରୋଗ ନିରାକରନ ଦିଗରେ ଅନେକ ମହତ୍ତ୍ୱପୂର୍ଣ୍ଣ କାର୍ଯ୍ୟ କରିଛନ୍ତି । ପାଳନ ମିଳିତ ଜାତିସଂଘର ସମସ୍ତ ସଦସ୍ୟ ଦେଶମାନଙ୍କଦ୍ୱାରା ଏହି ଦିବସ ପାଳନ ଅବସରରେ ବିଭିନ୍ନ ଆଲୋଚନା ସଭା, ସଭା ସମିତି ସାଙ୍ଗକୁ ବିଭିନ୍ନ ପ୍ରଦର୍ଶନୀ ମାଧ୍ୟମରେ ସଯୁକ୍ତ ଦେଶର ଉପଲବ୍ଧିସବୁର ପ୍ରଚାର ତଥା ପ୍ରସାର କରାଯାଉଥିଲା । ୧୯୪୮ ମସିହାଠାରୁ ଏହି ଦିବସ ପାଳିତ ହୋଇଆସୁଥିଲେ ହେଁ ୧୯୭୧ ମସିହାରେ ମିଳିତ ଜାତିସଂଘ ମହାସଭାରେ ଗୃହୀତ ନିଷ୍ପତ୍ତି ଅନୁସାରେ ଏହା ପରଠାରୁ ଏହି ଦିବସଟି ଏକ ସାଧାରଣ ଛୁଟି ଦିବସ ରୂପେ ମଧ୍ୟ ପାଳିତ ହେଲା । ବିଶ୍ୱରେ ଅନେକ ଅନ୍ତଃଦେଶୀୟ ବିଦ୍ୟାଳୟ ମଧ୍ୟ ଏହି ଅବସରରେ ନିଜ ନିଜ ବିଦ୍ୟାଳୟରେ ମିଳିତ ଜାତିସଂଘ ଦିବସ ପାଳନ କରିଥାନ୍ତି । ଏହି ଅବସରରେ ବିଭିନ୍ନ ସାଂସ୍କୃତିକ କାର୍ଯ୍ୟକ୍ରମ ସହ ଖାଦ୍ୟ ମେଳାର ମଧ୍ୟ ଆୟୋଜନ ହୋଇଥାଏ । ଆମେରିକାରେ ୧୯୪୮ ମସିହା ପରଠାରୁ ପ୍ରତିବର୍ଷ ମିଳିତ ଜାତିସଂଘ ଦିବସ ପାଳନ ନିମିତ୍ତ ଦେଶପତିଙ୍କ ନିର୍ଦ୍ଦେଶନାମା ଜାରି କରାଯାଇଛି । ଫିଲିପାଇନସରେ ଏହି ଅବସରରେ ସ୍ଥାନୀୟ ବିଦ୍ୟାଳୟର ଛାତ୍ର ଛାତ୍ରୀ ପାରମ୍ପରିକ ପୋଷାକ ପରିଧାନ ପୂର୍ବକ ଏକ କାର୍ଯ୍ୟକ୍ରମରେ ଯୋଗ ଦିଅନ୍ତି । ପିଲାମାନେ ଗୋଷ୍ଠିଗତ ଭାବେ କିମ୍ବା ଏକାକୀ ନିର୍ଦ୍ଦିଷ୍ଟ ଏକ ସଦସ୍ୟ ଦେଶର ପତାକା ଅଙ୍କନ କରିବା ସାଙ୍ଗକୁ ଏହି ଅବସରରେ ସାଂସ୍କୃତିକ କାର୍ଯ୍ୟକ୍ରମ ମଧ୍ୟ ପରିବେଷଣ କରିଥାନ୍ତି । ଭାରତରେ ମଧ୍ୟ ଏହି ଦିବସ ପାଳନ ଅବସରରେ ବିଭିନ୍ନ ସାଂସ୍କୃତିକ କାର୍ଯ୍ୟକ୍ରମ ସହ ସଭା, ସମିତି ତଥା ପ୍ରଦର୍ଶନୀର ଆୟୋଜନ ହୋଇଥାଏ ।
ଶାଶ୍ୱତ ଯୋଶୀ (୧୮ ଡିସେମ୍ବର ୧୯୮୪) ଜଣେ ଓଡ଼ିଶୀ ନୃତ୍ୟଶିଳ୍ପୀ, ନୃତ୍ୟ ଗୁରୁ, ମଡେଲ ଓ ଓଡ଼ିଶୀର ପ୍ରତିପାଦକ ଅଟନ୍ତି  । ପ୍ରାରମ୍ଭିକ ଜୀବନ ଶାଶ୍ୱତ ଯୋଶୀ (୧୮ ଡିସେମ୍ବର ୧୯୮୪) ଟିଟଲାଗଡ଼ରେ ଜନ୍ମ ଗ୍ରହଣ କରିଥିଲେ  । ଶାଶ୍ୱତ ୫ ବର୍ଷ ବୟସରୁ ନୃତ୍ୟ ଶିଖିବା ଆରମ୍ଭ କରିଥିଲେ । ତାଙ୍କ ଗୁରୁଙ୍କ ନାମ ଥିଲା ପ୍ରସନ ପଟ୍ଟନାୟକ ଓ ଶାନ୍ତନୁ ବେହେରା । ଶିଶୁ କଳାକାର ରୂପରେ ସମ୍ପୂର୍ଣ୍ଣ ରୁଚି ଓ ସମର୍ପଣ ସହକାରେ ସେ ଓଡ଼ିଶୀ ଶିଖିଥିଲେ । କ୍ୟାରିୟର ଓଡ଼ିଶୀ ନୃତ୍ୟଶିଳ୍ପୀ ଭାବେ ୨୦୦୦ ମସିହାରେରେ ଶାଶ୍ୱତ ପଦ୍ମଶ୍ରୀ କୁମକୁମ ମହାନ୍ତିଙ୍କଠାରୁ ତାଙ୍କ ପେଶାଦାର ଓଡ଼ିଶୀ ତାଲିମ ନେଇଥିଲେ । ସେ ପଦ୍ମ ଭୂଷଣ ଗୁରୁ [କେଲୁଚରଣ ମହାପାତ୍ର]ଙ୍କ ଓଡ଼ିଶୀ ନୃତ୍ୟ ପ୍ରଣାଳୀକୁ ଅନୁସରଣ କରୁଥିଲେ । ସଂସ୍କୃତି ମନ୍ତ୍ରଣାଳୟ ଭାରତ ସରକାର ତରଫରୁ ସେ ବାର୍ଷିକ ବୃତ୍ତି ପାଆନ୍ତି । ଚଣ୍ଡୀଗଡ଼ ବିଶ୍ୱବିଦ୍ୟାଳୟରୁ ସେ ବିଷାରଦ କରିଥିଲେ ଓ ରବୀନ୍ଦ୍ର ଭାରତୀ ବିଶ୍ୱବିଦ୍ୟାଳୟରୁ ସଙ୍ଗୀତ ରତ୍ନ ଆୱାର୍ଡ ପାଇଥିଲେ । ବିଶ୍ୱର ବିଭିନ୍ନ ବିଶ୍ୱବିଦ୍ୟାଳୟମାନଙ୍କରେ ସେ ଓଡ଼ିଶୀ ବିଷୟରେ ବୁଝାଇଥିଲେ । ଓଡ଼ିଶୀ ନୃତ୍ୟକୁ ପ୍ରସିଦ୍ଧ କରିବା ପାଇଁ ସେ ଅନେକ ଉରୋପୀୟ ଓ ଏସୀୟ ଦେଶ ଯଥା ଇଟାଲୀ, ଫ୍ରାନ୍ସ, ଫିନଲାଣ୍ଡ, ଜାପାନ, ଦକ୍ଷିଣ କୋରିଆ, ଥାଇଲାଣ୍ଡ, ହଙ୍ଗେରୀ ଇତ୍ୟାଦି ଦେଶ ମାନଙ୍କରେ ନୃତ୍ୟ ପ୍ରଦର୍ଶନ କରିଥିଲେ । ମଡେଲ ଭାବରେ ଶାଶ୍ୱତ ମାନ୍ୟବର ଡ୍ରେସ, ବୟନିକା, ବିଭିନ୍ନ ଜାତୀୟ ତଥା ଆନ୍ତର୍ଜାତୀୟ ବ୍ରାଣ୍ଡ ପାଇଁ ମଡେଲିଙ୍ଗ କରିଥିଲେ । କୋରିୟଗ୍ରାଫର ଭାବରେ ଓଡ଼ିଶୀରେ ନୃତ୍ୟ ଡ୍ରାମା ମାତୃ ରୂପ ମଲ୍ଲହାର ଦେବୀ ଶିବ ତାଣ୍ଡପ କ୍ରୀଷ୍ଣା ସମର୍ପଣ ମା- ଆତ୍ମଜୀବନୀ ଉପରେ ଆଧାରିତ ରମାଦେବୀ ଚୌଧୁରୀ ମିଶ୍ରିତ କୋରିୟଗ୍ରାଫୀ ସାରିଆ ୫ ପଦାର୍ଥ ଇନ୍ଦ୍ରଧନୁ ରୁଦ୍ର ସତ୍ୟମ ଶିବମ ସୁନ୍ଦରମ ଦିଲ୍ଲୀଠାରେ ଅନୁଷ୍ଠିତ ସାଧାରଣତନ୍ତ୍ର ଦିବସରେ ଏନସିସି କ୍ୟାଡେଟ ମାନଙ୍କ ତରଫରୁ ଓଡ଼ିଶାର ନୃତ୍ୟ ପ୍ରଦର୍ଶନ ନୃତ୍ୟ ଗୁରୁ ଭାବରେ ଶାଶ୍ୱତ ଲାସ୍ୟକଳା କେନ୍ଦ୍ରର ପ୍ରତିଷ୍ଠାତା । ଏହିଠାରେ ଅନେକ ଛାତ୍ର ଛାତ୍ରୀ ଓଡ଼ିଶୀ ଶିଖିଥାନ୍ତି ।
ଲକ୍ଷ୍ମୀନାରାୟଣ ସାହୁ  (୩ ଅକ୍ଟୋବର ୧୮୯୦ - ୧୮ ଜାନୁଆରୀ ୧୯୬୩) ଜଣେ ଓଡ଼ିଆ ଲେଖକ, କବି, ସାମ୍ବାଦିକ, ସମାଜସେବୀ, ସଂସ୍କାରକ, ଐତିହାସିକ ଓ ରାଜନୀତିଜ୍ଞ ଥିଲେ  । ବାଲେଶ୍ୱର ନିକଟସ୍ଥ ମଣିଖମ୍ବ ଗ୍ରାମର କ୍ଷେତ୍ରମୋହନ ସାହୁଙ୍କର ସେ ଏକମାତ୍ର ସନ୍ତାନ ଥିଲେ । ସ୍କୁଲ ଶିକ୍ଷା ପରେ ସେ ଏକାଧିକ ବିଷୟରେ ଏମ୍.ଏ. ଓ ଏଲ୍.ଏଲ୍.ବି. ପାସ କରିଥିଲେ । ପୁରୀର ଭିକ୍ଟୋରିଆ କ୍ଳବ ହୋଟେଲରେ ଜଣେ ପରିଚାଳକ ଭାବେ ସେ ନିଜ କର୍ମମୟ ଜୀବନ ଆରମ୍ଭ କରିଥିଲେ । ଅଳ୍ପ କିଛି ଦିନ ପରେ ସେ ଚାକିରି ଛାଡି, ଶିକ୍ଷକତା କରିଥିଲେ । । ସେ ତାଙ୍କର ଜନଜାତି ସମ୍ପର୍କୀୟ ଲେଖା ଯୋଗୁ ଖ୍ୟାତିପ୍ରାପ୍ତ ହୋଇଥିଲେ । ଜନଜାତିଙ୍କର ପୁରୁଷ ପୁରୁଷ ଧରି ଚଳିଆସୁଥିବା ମୂଖନିସୃତ କାହାଣୀରେ ସ୍ୱର୍ଗ, ନର୍କ, ସୃଷ୍ଟି ଓ ମୃତ୍ୟୁ ବିଷୟରେ ସେ ଲେଖିଚାଲିଥିଲେ । ଓଡ଼ିଶାର ଗ୍ରାମ୍ୟ ନାଚ ତଥା ସଙ୍ଗୀତ, ଓଡ଼ିଆ ଭାଷା, ସାହିତ୍ୟ ଓ ସଂସ୍କୃତି ସହ ଓତଃପ୍ରୋତ ଭାବେ ଜଡ଼ିତ ଥିଲେ ଓ ତାହାର ଉନ୍ନତି ଓ ସ୍ଥାୟୀତ୍ୱ ନିମନ୍ତେ କାମ କରିଥିଲେ । ଓଡ଼ିଆ ଛଡା ହିନ୍ଦୀ, ବଙ୍ଗଳା ଓ ସଂସ୍କୃତରେ ମଧ୍ୟ ଲେଖା ଲେଖି କରୁଥିଲେ । ଗଳ୍ପ ମଧ୍ୟରେ ବୀଣା, ସୁଲତା, କଣ୍ଟ୍ରୋଲ ରୁମ୍, କବିତା ମଧ୍ୟରେ ପଶର ଓ ସାମାଜିକ ଗଳ୍ପ ସ୍ପ୍ରିଙ୍ଗ ଅଫ୍ ଦି ସୋଲ୍ ତାଙ୍କୁ ପ୍ରସିଦ୍ଧି ଆଣିଥିଲା । ଓଡ଼ିଆ ଖବରକାଗଜ ସହକାର ଓ ଇଂରାଜୀ ଖବରକାଗଜ ଷ୍ଟାର ଅଫ୍ ଉତ୍କଳରେ ଲେଖୁଥିଲେ । ଅସ୍ପୃଶ୍ୟପ୍ରଥା ଓ ମହିଳାମାନଙ୍କ ଦୁର୍ଗତି ବିରୁଦ୍ଧରେ ସେ ସମାଜ ସଂସ୍କାରକ ଭାବେ କାମ କରୁଥିଲେ । ସେ ଓଡ଼ିଶା ଆସେମ୍ବ୍ଲିକୁ ୧୯୪୭ ମସିହାରେ ନିର୍ବାଚିତ ହୋଇଥିଲେ ଓ ଭାରତର କନ୍‌ସ୍ଟିଚୁଏଣ୍ଟ ଆସେମ୍ବ୍ଲିର ସେ ସଭ୍ୟ ଥିଲେ । ସେ ତାଙ୍କର ଅଗ୍ନିବର୍ଷୀ ସାରଗର୍ଭକ ଭାଷଣଦ୍ୱାରା ଭାରତର ସମ୍ବିଧାନର ଚିଠା ପ୍ରସ୍ତୁତ ବେଳେ ଯୁକ୍ତି କରି କହିଥିଲେ ଯେ ତାହା ବିପଦଜନକ ଓ ବିପରୀତଧର୍ମୀ ଥିଲା ଯାହାକୁ ବାହାର ନ କଲେ ଭାରତକୁ ଭବିଷ୍ୟତରେ ଖଣ୍ଡ ବିଖଣ୍ଡ କରିଦେବ ଓ ଏହି ଯୁକ୍ତିକୁ ବି. ଆର୍. ଆମ୍ବେଦକର ମଧ୍ୟ ମାନିଥିଲେ । ମାନବ ସେବାକୁ ସେ ନିଜର ବଞ୍ଚିବାର ମାଧ୍ୟମ ବୋଲି ଗ୍ରହଣ କରି ନେଇଥିଲେ । ଛାତ୍ରାବସ୍ଥାରୁ ଜାତିପ୍ରଥା ବିରୋଧରେ ସ୍ୱର ଉତ୍ତୋଳନ କରିଥିଲେ । ସମାଜ ସଂସ୍କାର କ୍ଷେତ୍ରରେ ବହୁ କାର୍ଯ୍ୟ କରିଥିଲେ । ପଇତାକୁ ଏପରି ବାଖ୍ୟା କରିଥିଲେ ଯେ ପଇତାର ଛଅ ଖିଅ, ଛଅଟି ଗୁଣର ପ୍ରତୀକ । ତାହା ହେଲା ଯଜନ, ଯାଜନ, ଅଧ୍ୟୟନ, ଅଧ୍ୟାପନା, ଦାନ ଓ ପ୍ରତିଗ୍ରାହ । ଯାହାର ଏହି ଗୁଣ ଥିବ, ସେ ପଇତା ପକେଇ ପାରିବ ।" ସନ ୧୯୫୫ ମସିହାରେ ସାହିତ୍ୟ ଓ ଶିକ୍ଷା ବିଷୟରେ ତାଙ୍କର ଦାନ ନିମନ୍ତେ ତାଙ୍କୁ ପଦ୍ମଶ୍ରୀ ଉପାଧିରେ ସମ୍ମାନିତ କରାଯାଇଥିଲା । ଓଡ଼ିଶା ଇତିହାସ ଉପରେ ତାଙ୍କର କାମ ନିମନ୍ତେ ତାଙ୍କୁ ଇତିହାସ ରଥ କୁହାଯାଉଥିଲା । ସେ ଏସିଆଟିକ୍ ସୋସାଇଟିର ସଭ୍ୟ, ଓଡ଼ିଆ ସାହିତ୍ୟ ଏକାଡେମିର ସଭାପତି ଓ ସର୍ଭାଣ୍ଟ ଅଫ ଇଣ୍ଡିଆ ସୋସାଇଟିର ସଭ୍ୟ ଥିଲେ । କଟକସ୍ଥିତ ଜଗତପୁରରେ ତାଙ୍କ ନାମରେ ଲକ୍ଷ୍ମୀନାରାୟଣ ସାହୁ ମହାବିଦ୍ୟାଳୟ ସ୍ଥାପିତ ହୋଇଛି ।
ତାସଗାଓଁ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ସଙ୍ଗ୍ଲି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ତାସଗାଓଁ ୧୭.୦୩୭୦ ଉତ୍ତର ଅକ୍ଷାଂଶ ଓ ୭୪.୬୦୧୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୮୩୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ତାସଗାଓଁ ସହରର ମୋଟ ଜନସଂଖ୍ୟା ୩୩୪୩୫ ଅଟେ । ସେଥି ମଧ୍ୟରୁ ୫୧.୯୮% ଜଣ ପରୁଷ ହୋଇଥିବା ବେଳେ ୪୮.୦୨% ଜଣ ନାରୀ ଅଟନ୍ତି । ତାସଗାଓଁର ସାକ୍ଷରତା ହାର ୭୩.୯୬% ଅଟେ । ଏହା ଜାତୀୟ ହାରଠାରୁ ୯.୧୨% ପ୍ରତିଶତ କମ ଅଟେ । ସେଥିରୁ ୪୧.୪୨% ପ୍ରତିଶତ ପୁରୁଷ ଓ ୩୨.୫୪% ନାରୀ ଅଟନ୍ତି । ୧୨.୬୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ତାସଗାଓଁର ସରକାରୀ ଭାଷା ଅଟେ ।
ବିହୁ  ଅସମୀୟା:     ଆସାମ ରାଜ୍ୟ ଭାରତର ମୁଖ୍ୟ ପର୍ବ ଅଟେ । ଏହା ତିନି ଅଲଗା ଅଲଗା ପର୍ବର ଏକ ସେଟକୁ ସନ୍ଦର୍ଭିତ କରିଥାଏ । ରଙ୍ଗଲି କିମ୍ବା ବୋହଗ ବିହୁ ଯାହା ଏପ୍ରିଲ ମାସରେ , କାଙ୍ଗଳୀ କିମ୍ବା କଟୀ ବିହୁ ଅକ୍ଟୋବର ମାସରେ ପାଳନ କରାଯାଉଥିଲା ଏବଂ ଜାନୁଆରୀ ମାସରେ ଭୋଗଳି କିମ୍ବା ମାଘ ବିହୁର ଦର୍ଶନ ହେଉଥିଲା । ରଙ୍ଗଲୀ ବିହୁ, ଆସାମର ନୂଆବର୍ଷ ଏବଂ ବସନ୍ତ ପର୍ବ ପାଳନ କରୁଥିବା ତିନୋଟିରୁ ସବୁଠାରୁ ମହତ୍ୱପୂର୍ଣ୍ଣ ଅଟେ । ଭୋଗଳୀ ବିହୁ କିମ୍ବା ମାଘ ବିହୁ ଗୋଟିଏ ଅଟେ ଯାହା ଭୋଜନ ସମ୍ବନ୍ଧୀୟ ଅଟେ । କୋଙ୍ଗଳୀ ବିହୁ କିମ୍ବା କତି ବିହୁ ଏକ ଛୋଟ, ଦୁର୍ବଳ ଅଟେ ଯାହା କମ ଅପୃତ୍ତିର ସିର୍ଜନ ଦର୍ଶାଇଥାଏ । ରଙ୍ଗଲୀ ବିହୁ ଉତ୍ତର ଭାରତରେ ବୈଶାଖୀ ମାସ ସହିତ ମେଳ ଖାଇଥାଏ । ଶିଖ ଏବଂ ହିନ୍ଦୁମାନଙ୍କଦ୍ୱାରା ଏହା ପାଳନ କରାଯାଏ ଏବଂ ଏହିପରି ମହତ୍ତ୍ୱ ସହିତ ହିନ୍ଦୁପର୍ବକୁ ଭାରତର ବିଭିନ୍ନ ଭାଗରେ ବହୁ ଅନ୍ୟ ନାମରେ ଜଣାଯାଇଥାଏ, ଯେପରି କେରଳରେ ବିଶୁ ଅନ୍ୟ ଦୁଇ ବିହୁ ପର୍ବ ପ୍ରତିବର୍ଷ ଆସାମ ଲୋକ ମାନଙ୍କ ପାଇଁ ଅଦ୍ୱିତୀୟ ଅଟେ । କିଛି ଅନ୍ୟ ଭାରତୀୟ ପର୍ବ ପରି , ବିହୁ କୃଷି ସହିତ ଯୋଡିହୋଇଥାଏ ଏବଂ ବିଶେଷ ରୂପେ ଚାଉଳ ଯୋଡି ହୋଇଥାଏ । ବୋହଗ ଏକ ବୁଣିବାର ପର୍ବ ଅଟେ ଯାହା କଟା ଫସଲ ସଂଗ୍ରକ୍ଷଣଦ୍ୱାରା ଯୋଡିହୋଇଥାଏ । ଭୋଗଳି ଏକ ଫସଲ ଉତ୍ସବ ଅଟେ । ଆସାମ ରଙ୍ଗଲୀ ବିହୁ ପର୍ବ, ସଙ୍ଗୀତ ଏବଂ ନୃତ୍ୟ ସହିତ ପାଳନ କରିଥାନ୍ତି । କିଛି ନିଜ ଘର ସାମ୍ନାରେ ଖୁଣ୍ଟରେ ପିତ୍ତଳ, ତମ୍ବା କିମ୍ବା ଚାନ୍ଦିର ବାସନକୁ ଟାଙ୍ଗିଥାନ୍ତି । ପିଲାମାନଙ୍କୁ ଫୁଲର ହାର ପିନ୍ଧାଇଥାନ୍ତି, ଯାହାଦ୍ୱାରା ସେମାନେ ନୂଆବର୍ଷର ସ୍ୱାଗତ କରିଥାନ୍ତି କାରଣ ସେମାନେ ଗ୍ରାମୀଣ ସଡକ ଦେଇ ଅତିକ୍ରମ କରିଥାନ୍ତି । ତିନି ବିହୁ କୃଷ୍ଣଙ୍କ ପାଇଁ ଶ୍ରଦ୍ଧା ସହିତ ହିନ୍ଦୁ ପର୍ବ ଅଟେ, ମବେଶୀ  (ଗୋରୁ ବିହୁ), ପରିବାର, ଉର୍ବରତା ଏବଂ ଦେବୀ ମା 'ଙ୍କ ସ୍ଥାନରେ ବରିଷ୍ଠ କିନ୍ତୁ ଉତ୍ସବ ଓ ଅନୁଷ୍ଠାନ ଆଦିବାସୀ, ଦକ୍ଷିଣ-ପୂର୍ବ ଏସିଆ ଏବଂ ଚୀନ ତିବ୍ୱତ ସଂସ୍କୃତିରୁ ପ୍ରଭାବିତ ହୋଇଥାଏ । ସମକାଳୀନ ସମୟରେ ବିହୁ ଆସାମ ଲୋକ ମାନଙ୍କଦ୍ୱାରା ପାଳନ କରାଯାଏ, ସେମାନେ ହୁଏତ କୌଣସି ଧର୍ମ, ଜାତି କିମ୍ବା ପନ୍ଥର ହୋଇଥାନ୍ତୁ । ସମଗ୍ର ଦୁନିଆରେ ରହୁଥିବା ଆସାମ ଲୋକଙ୍କଦ୍ୱାରା ଏହା ବିଦେଶରେ ମଧ୍ୟ ପାଳନ କରାଯାଏ । ବିହୁ ଶବ୍ଦକୁ  "ବିହୁ ନୃତ୍ୟ"  ନାମରେ ମଧ୍ୟ ବ୍ୟବହାର କରାଯାଏ । ଯେପରି  "ଅନ୍ୟଥା ବୁହୁ ନାସ"  ଏବଂ ବିହୁ ଲୋକ ଗୀତ ମଧ୍ୟ  "ବୁହୁ ଗୀତ"  କୁହାଯାଏ ।
ଫେନୋଲଡୋପାମ, କରଲୋପାମ ବିକ୍ରୟ ନାମ, ହେଉଛି, ଏକ ଔଷଧ ଯାହା ଉଚ୍ଚ ରକ୍ତଚାପର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଉଚ୍ଚ ରକ୍ତଚାପ ଜରୁରୀକାଳୀନ ପରିସ୍ଥିତି ପାଇଁ ଏହା ସ୍ୱଳ୍ପ ମିଆଦି ଭାବରେ ବ୍ୟବହୃତ ହୁଏ । ଏହା ଏକ ଶିରାରେ କ୍ରମାଗତ ଇଞ୍ଜେକସନ ଆକାରରେ ଦିଆଯାଏ । ଔଷଧର ପ୍ରଭାବ ୧୦ ମିନିଟ୍ ମଧ୍ୟରେ ଆରମ୍ଭ ହୋଇ ଏକ ଘଣ୍ଟା ପର୍ଯ୍ୟନ୍ତ ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ମୁହଁ ଲାଲ ଦେଖାଯିବା,ଅଇ, ଏବଂ ନିମ୍ନ ରକ୍ତଚାପ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ, ଅଧିକ ହୃଦ୍‌ଗତି ବା ପାଲପିଟେସନ୍, କମ୍ ରକ୍ତ ପୋଟାସିଅମ୍ ଏବଂ ଆଖିର ଚାପ ବୃଦ୍ଧି ହୋଇପାରେ । ଗର୍ଭାବସ୍ଥାରେ ବିପଦ ବିଷୟ ଅସ୍ପଷ୍ଟ ଅଛି । ଏହା ଏକ ଡୋପାମାଇନ ଡି୧ ରିସେପ୍ଟର ଆଗୋନିଷ୍ଟ ଯାହା ଦେଲେ ରକ୍ତ ନଳୀ ସ୍ଫିତ ହୋଇଯାଏ । ଏହା ଏକ ବେଞ୍ଜାଜେପାଇନ ବ୍ୟୁତ୍ପନ୍ନ ପଦାର୍ଥ । ୧୯୯୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଫେନୋଲଡୋପାମ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ପ୍ରତି ୧୦ମିଗ୍ରା ପାଇଁ ପ୍ରାୟ ୪୦୦ ଡଲାର ଖର୍ଚ୍ଚ ହେଉଥିଲା ।
ଗଗନଯାନ-୧ ହେଉଛି ଗଗନଯାନ କାର୍ଯ୍ୟକ୍ରମର ପ୍ରଥମ ପରୀକ୍ଷଣ ଉଡ଼ାଣ । ୨୦୨୪ର ପ୍ରଥମ ତିନି ମାସରେ ଏହାକୁ ଉତକ୍ଷେପଣ କରାଯିବାର ଯୋଜନା ରହିଛି। ପୃଷ୍ଠଭୂମି ପ୍ରଥମେ ଏହି ଉତକ୍ଷେପଣ ଡିସେମ୍ବର ୨୦୨୦ରେ ହେବାର ଥିଲା, ପରେ ଡିସେମ୍ବର ୨୦୨୧ରେ, କିନ୍ତୁ କୋଭିଡ୍ -୧୯ ମହାମାରୀ କାରଣରୁ ଏହା ବିଳମ୍ବିତ ହୋଇଥିଲା । ଶେଷରେ ଅପ୍ରେଲ ୨୦୨୨ ସୁଦ୍ଧା ବିମାନ ଉଡ଼ାଣ ଯୋଜନା ପ୍ରସ୍ତୁତ ହୋଇଥିଲା ଏବଂ ଟିଭି-ଡି୧ ଏବଂ ଟିଭି-ଡି୨ ପରେ ୨୦୨୪ରେ ଏହାର ଶୁଭାରମ୍ଭ ହେବ ବୋଲି ଆଶା କରାଯାଉଛି । ୨୦୨୨ ଅପ୍ରେଲରେ କ୍ରୁ (ଦଳ) ମଡ୍ୟୁଲକୁ ଡିପ୍ରେସର କରିବାକୁ ପ୍ରସ୍ତାବ ଦିଆଯାଇଥିଲା  । ଲକ୍ଷ୍ୟ ଗଗନଯାନ ମହାକାଶ ଯାନକୁ ସତୀଶ ଧୱନ ମହାକାଶ କେନ୍ଦ୍ରରୁ ମାନବ ମାନ୍ୟତା ପ୍ରାପ୍ତ ଏଲଭିଏମ ୩ ଜରିଆରେ ଉତକ୍ଷେପଣ କରାଯାଇ ୧୭୦ ୪୦୮ କିଲୋମିଟର କକ୍ଷପଥରେ ପ୍ରବେଶ କରାଯିବ । ତୃତୀୟ କକ୍ଷପଥରେ ସର୍କୁଲାରାଇଜେସନ୍  (ଚଳାଚଳ) ଅଭ୍ୟାସ କରାଯିବ  । ଅବତରଣ ଟିଭି-ଡି୧ ଭଳି ସମାନ ଢାଞ୍ଚା ଅନୁସରଣ କରାଯିବ । ଏହି ଅଭିଯାନ ପରେ ଇସ୍ରୋ ହ୍ୟୁମାନଏଡ୍ ରୋବଟ୍ ବୌମିତ୍ରକୁ ନେଇ ଗଗନଯାନ-୨ ଉତକ୍ଷେପଣ କରିବା ପୂର୍ବରୁ ଆଉ ୪ଟି ପରୀକ୍ଷଣ କରିବ।
ମଣିଲାଲ ମୋହନଦାସ ଗାନ୍ଧୀ  (୨୮ ଅକ୍ଟୋବର ୧୮୯୨ - ୫ ଏପ୍ରିଲ ୧୯୫୬) ମୋହନଦାସ ଗାନ୍ଧୀ ଏବଂ କସ୍ତୁରବା ଗାନ୍ଧୀଙ୍କ ଦ୍ୱିତୀୟ ପୁତ୍ର ଥିଲେ  । ଜୀବନୀ ମଣିଲାଲ ବ୍ରିଟିଶ ଭାରତର ରାଜକୋଟରେ ଜନ୍ମ ହୋଇଥିଲେ । ସେ ମୋହନଦାସ ଗାନ୍ଧୀ ଏବଂ କସ୍ତୁରବା ଗାନ୍ଧୀଙ୍କ ଚାରିପୁଅଙ୍କ ମଧ୍ୟରୁ ଦ୍ୱିତୀୟ ପୁଅ ଥିଲେ । ତାଙ୍କର ଏକ ବଡ ଭାଇ ହରିଲାଲ ଏବଂ ଦୁଇ ସାନ ଭାଇ ରାମଦାସ ଏବଂ ଦେବଦାସ ଥିଲେ । ମଣିଲାଲଙ୍କ ପ୍ରାରମ୍ଭିକ ବର୍ଷ ରାଜକୋଟରେ ଅତିବାହିତ ହୋଇଥିଲା ଏବଂ ୧୮୯୭ ମସିହାରେ ସେ ପ୍ରଥମ ଥର ପାଇଁ ଦକ୍ଷିଣ ଆଫ୍ରିକା ଗସ୍ତ କରିଥିଲେ । ତାଙ୍କ ପରିବାର ଦୁର୍ବାନ ଏବଂ ଜୋହାନ୍ସବର୍ଗରେ କିଛି ସମୟ ରହିଲେ । ସେ ଇଂରାଜୀ ଏବଂ ଗୁଜରାଟୀରେ ପ୍ରକାଶିତ ଭାରତୀୟ ମତର ସମ୍ପାଦକ ଥିଲେ । ସେ ୧୯୧୭ ମସିହାରେ ଦକ୍ଷିଣ ଆଫ୍ରିକାକୁ ଫେରି ଦୁର୍ବାନର ଫିନିକ୍ସରେ ଗୁଜରାଟୀ-ଇଂରାଜୀ ସାପ୍ତାହିକ ପ୍ରକାଶନ ଭାରତୀୟ ମତାମତ ଛାପିବାରେ ସାହାଯ୍ୟ କରିଥିଲେ । ୧୯୧୮ ମସିହା ସୁଦ୍ଧା, ମଣିଲାଲ ଗଣମାଧ୍ୟମ ପାଇଁ ଅଧିକାଂଶ କାର୍ଯ୍ୟ କରିଥିଲେ ଏବଂ ୧୯୨୦ ମସିହାରେ ସେ ସମ୍ପାଦକ ଭାବରେ ଦାୟିତ୍ୱ ଗ୍ରହଣ କରିଥିଲେ । ସେ ୧୯୫୬ ମସିହା ପର୍ଯ୍ୟନ୍ତ ଭାରତୀୟ ମତର ସମ୍ପାଦକ ରହିଥିଲେ । ଷ୍ଟ୍ରୋକ ପରେ ମଣିଲାଲ ଥ୍ରୋମ୍ବୋସିସ ରୋଗରେ ମୃତ୍ୟୁ ବରଣ କରିଥିଲେ । ତାଙ୍କ ପିତାଙ୍କ ପରି ମଣିଲାଲଙ୍କୁ ମଧ୍ୟ ବ୍ରିଟିଶ ଉପନିବେଶ ସରକାର ଅନେକ ଥର କାରାଗାରକୁ ପଠାଇଥିଲେ ଯାହାକୁ ସେ ଅନ୍ୟାୟ ଆଇନ ବୋଲି ବିବେଚନା କରିଥିଲେ । ୧୯୩୦ ମସିହା ଲବଣ ସତ୍ୟାଗ୍ରହରେ ଗାନ୍ଧୀଙ୍କ ସହ ଯୋଗଦେବା ପାଇଁ ସେ ପ୍ରାରମ୍ଭିକ ୭୮ ଜଣଙ୍କ ମଧ୍ୟରୁ ଜଣେ ଥିଲେ । ବ୍ୟକ୍ତିଗତ ଜୀବନ ୧୯୨୬ ମସିହାରେ, ମଣିଲାଲ ତାଙ୍କ ପିତା ମହାତ୍ମା ଗାନ୍ଧୀଙ୍କୁ ଫାତିମା ଗୋଲଙ୍କ ବିଷୟରେ କହିଥିଲେ, ଯାହାଙ୍କୁ ସେ ଦକ୍ଷିଣ ଆଫ୍ରିକାରେ ଭଲ ପାଇଥିଲେ । ଫାତିମା ଗୁଜରାଟୀ ବଂଶର ଜଣେ ମୁସଲମାନ ଥିଲେ । କିନ୍ତୁ ଗାନ୍ଧୀ ତାଙ୍କର ମତ ଜଣାଇ ଲେଖିଛନ୍ତି: ଯଦି ତୁମେ ହିନ୍ଦୁ ଧର୍ମରେ ରୁହ ଏବଂ ଫାତିମା ଇସଲାମକୁ ଅନୁସରଣ କରନ୍ତି, ତେବେ ଏହା ଗୋଟିଏ ଖଟରେ ଦୁଇଟି ଖଣ୍ଡା ରଖିବା ପରି ହେବ; କିମ୍ବା ତୁମେ ଦୁହେଁ ତୁମର ବିଶ୍ୱାସ ହରାଇ ପାର । ତା ପରେ ତୁମର ପିଲାମାନଙ୍କର ବିଶ୍ୱାସ କ ଣ ହେବା ଉଚିତ୍? ... ଏହା ଧର୍ମ ନୁହେଁ, ହୁଏତ କେବଳ ଫାତିମା ଯଦି ତୁମକୁ ବିବାହ କରିବା ପାଇଁ ନିଜର ଧର୍ମ ପରିବର୍ତ୍ତନ କରିବାକୁ ରାଜି ହୋଇପାରନ୍ତି । ବିଶ୍ୱାସ ଏକ ପୋଷାକ ପରି ଜିନିଷ ନୁହେଁ ଯାହା ଆମ ସୁବିଧା ଅନୁଯାୟୀ ବଦଳାଯାଇପାରିବ । ମଣିଲାଲ ୧୯୨୭ ମସିହାରେ ସୁଶୀଳାଙ୍କୁ  (୨୪ ଅଗଷ୍ଟ ୧୯୦୭ - ୧୯୮୮) ବିବାହ କରିଥିଲେ  । ସେମାନଙ୍କର ୩ଟି ସନ୍ତାନ ଥିଲେ । ବଡ଼ ଝିଅ ସୀତା ଧୁପେଲିଆ  ଖ୍ରୀ: ୧୯୨୮  । ଅରୁଣ ମଣିଲାଲ ଗାନ୍ଧୀ  ୧୯୩୪ ୨୦୨୩ , ପୁଅ । ସାନ ଝିଅ ଇଲା ଗାନ୍ଧୀ ରାମଗୋବିନ  ଖ୍ରୀ: ୧୯୪୦  । ଉତ୍ତରାଧିକାରୀ ମଣିଲାଲଙ୍କ ସନ୍ତାନ ଅରୁଣ ଏବଂ ଇଲା ମଧ୍ୟ ସାମାଜିକ-ରାଜନୈତିକ କାର୍ଯ୍ୟକର୍ତ୍ତା ଥିଲେ । ସୀତାଙ୍କ ଝିଅ  "ଉମା ଡି ମେସ୍ଥରୀ"  ନିକଟରେ ମଣିଲାଲଙ୍କ ଉପରେ ଏକ ଜୀବନୀ ପ୍ରକାଶ କରିଥିଲେ ।
କାଳିପ୍ରସାଦ ବାବୁ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀର ପ୍ରାର୍ଥୀ ଭାବରେ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ କାଳିପ୍ରସାଦ ବାବୁ ଜଣେ ନିର୍ଦ୍ଦଳୀୟ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ଜାନକୀ ବଲ୍ଲଭ ମହାନ୍ତି  (୧୯୨୫-୧୯୯), ଜଣେ ଓଡ଼ିଆ ସାହିତ୍ୟିକ ଥିଲେ  । ସେ କବିତା, ଅନୁବାଦ, ଶିଶୁ ସାହିତ୍ୟ ଓ ସମାଲୋଚନା ଆଦି ଉଭୟ ଓଡ଼ିଆ ଓ ଇଂରାଜୀ ଭାଷାରେ ଲେଖୁଥିଲେ । ସେ ଉତ୍କଳ ସାହିତ୍ୟ ସମାଜର ସମ୍ପାଦକ ଓ ସଭାପତି ତଥା କେନ୍ଦ୍ର ସାହିତ୍ୟ ଏକାଡେମୀର ଓଡ଼ିଶା ପ୍ରତିନିଧି  (୧୯୭୭-୮୨) ଭାବରେ କାର୍ଯ୍ୟ କରିଥିଲେ  । ବୃତ୍ତିରେ ସେ ଜଣେ ଅଧ୍ୟାପକ ଥିଲେ । ଗୀତିକାର ଜାନକୀ ବଲ୍ଲଭ ମହାନ୍ତି ତାଙ୍କର ସମସାମୟିକ ଥିଲେ ଓ ତାଙ୍କ ସହିତ ସମାନ ନାମ ଯୋଗୁ ଦ୍ୱନ୍ଦ୍ୱ ଉପୁଯିବାରୁ, ସେ ନିଜା ନାମରେ ଭରଦ୍ୱାଜ ଯୋଡ଼ିଥିଲେ । ବ୍ୟକ୍ତିଗତ ଜୀବନ ଜାନକୀ ବଲ୍ଲଭ, ପୁରୀ ଜିଲ୍ଲାର ନିମାପଡ଼ା ଅନ୍ତର୍ଗତ ଡଗରା ସାହିରେ ଜନ୍ମଗ୍ରହଣ କରିଥିଲେ । ପୁରୀ ଜିଲ୍ଲା ସ୍କୁଲରେ ସେ ପାଠ ପଢ଼ିଥିଲେ ଓ ରେଭେନ୍ସା ମହାବିଦ୍ୟାଳୟରୁ ସ୍ନାତକୋତ୍ତର ଶିକ୍ଷା ଲାଭ କରିଥିଲେ । ଫକୀର ମୋହନ ସ୍ୱୟଂଶାସିତ ମହାବିଦ୍ୟାଳୟରୁ ସେ ନିଜର ଅଧ୍ୟାପନା ବୃତ୍ତି ଆରମ୍ଭ କରିଥିଲେ । ୧୯୮୨ ମସିହା ପର୍ଯ୍ୟନ୍ତ ଅଧ୍ୟାପନା କରି ସେ ରେଭେନ୍ସା ମହାବିଦ୍ୟାଳୟରୁ ବିଭାଗ ମୁଖ୍ୟ ଭାବରେ ଅବସର ଗ୍ରହଣ କରିଥିଲେ । ୧୯୯୯ ଡିସେମ୍ବର ୧୬ ତାରିଖରେ ତାଙ୍କର ପରଲୋକ ଘଟିଥିଲା । ସାହିତ୍ୟ ସର୍ଜନା ଅଷ୍ଟମ ଶ୍ରେଣୀରେ ପଢ଼ୁଥିବା ସମୟରେ ଜାନକୀ ବଲ୍ଲଭ ନିଜର ପ୍ରଥମ କବିତା ଲେଖିଥିଲେ । ତାଙ୍କ ଲିଖିତ କବିତା ଆମେ ଓଡ଼ିଆ ବିଦ୍ୟାଳୟ ମୁଖପତ୍ର ମହୋଦଧିରେ ପ୍ରକାଶ ପାଇଥିଲା । ସେ ମହୋଦଧିର ସମ୍ପାଦନା ମଣ୍ଡଳିର ସଦସ୍ୟ ମଧ୍ୟ ଥିଲେ । ଅଧ୍ୟାପନା ବୃତ୍ତିରେ ଥାଇ ସେ ସମାଲୋଚନା, ଶିଶୁ ସାହିତ୍ୟ ଓ ଅନୁବାଦ ଅଧିକ ରଚନା କରିଥିଲେ । ସେ ଅଢ଼େଇ ହଜାରୁ ଅଧିକ ଓଡ଼ିଆ ଗୀତିକବିତା ଓ ଚଉତିଶା ଲୋକଲୋଚନକୁ ଆଣିଥିଲେ । ତିନିଶହରୁ ଅଧିକ ଲୋକକଥାକୁ ଓଡ଼ିଆ ଭାଷାକୁ ଅନୁବାଦିତ କରିଥିଲେ । ତାଙ୍କ ପିଏଚଡ଼ିର ଗବେଷଣା ମଧ୍ୟ ଓଡ଼ିଆ ଗୀତିକବିତା ଥିଲା । ରଚନାବଳୀ କବିତା ତୀର୍ଯ୍ୟକ୍ ଛାୟାପଥ ଛୋଟବଡ଼ ବିଚିତ୍ରବର୍ଣ୍ଣା ଉପେନ୍ଦ୍ର ଭଞ୍ଜ (୧୯୪୯) ତଫାତ  (୧୯୪୯) ବସୁନ୍ଧରା  (୧୯୫୦) ଅରୁଣ ମହାପାତ୍ର  (୧୯୫୦) ବିରୋଧାଭାସ ସନ୍ଧାନ ସହଜ ଛୋଟରୁ ବଡ ସମାଲୋଚନା ନବଯୁଗର କବି ଓ କାବ୍ୟଧାରା ନବଯୁଗର କବି ଓ କଳାକାର ଓଡ଼ିଆ ସାହିତ୍ୟି ପରିକ୍ରମା ଓଡ଼ିଆ ଛନ୍ଦର ବିକାଶ ଓଡ଼ିଆ ଗୀତିକାବ୍ୟ ଦିବ୍ୟ ଅଦିବ୍ୟ କଳା ଓ କଳାକାର ପ୍ରାଚୀନ ଗୀତିକବି ଓ କାବ୍ୟଧାରା ଆଧୁନିକ ଓଡ଼ିଆ ସାହିତ୍ୟ - ଗ୍ରନ୍ଥ ମନ୍ଦିର, କଟକ  ' ସେ ୩ ଶହରୁ ଅଧିକ ଗଳ୍ପ ଓଡ଼ିଆ ଭାଷାକୁ ଅନୁବାଦ କରିଥିଲେ ଓ ଇଂରାଜୀରେ ୪ଟି ପୁସ୍ତକ ମଧ୍ୟ ରଚନା କରିଥିଲେ ।
ଫକୀର ବେହେରା ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ପୂର୍ବ ବରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଫକୀର ବେହେରା କଂଗ୍ରେସର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
କୋଇଲିଘୁଘର ଓଡ଼ିଶାର ଝାରସୁଗୁଡା ଜିଲ୍ଲାରେ ଅବସ୍ଥିତ ଏକ ପର୍ଯ୍ୟଟନ ସ୍ଥାନ । ଅବସ୍ଥିତି ଜାତୀୟ ରାଜପଥ ୨୦୦ରେ ଗୋବିନ୍ଦପୁରରୁ ଝାରସୁଗୁଡା ରାୟପୁର ରାସ୍ତାରେ ଗଲେ କୋଇଲିଘୁଘର ଜଳପ୍ରପାତଠାରେ ପହଞ୍ଚି ହୁଏ । ଜାତୀୟ ରାଜପଥରୁ ୬ କିଲୋମିଟର ଅଭ୍ୟନ୍ତରକୁ ଜଙ୍ଗଲ ରାସ୍ତା ଦେଇ ଯିବାକୁ ହୁଏ । ଗୋବିନ୍ଦପୁର ଗ୍ରାମ ବେଲପାହାଡ ସହରରୁ ପ୍ରାୟ ୨୦ କିଲୋମିଟର ଦୂର । ଦର୍ଶନୀୟ ସ୍ଥାନ କୋଇଲିଘୁଘର ଜଳପ୍ରପାତର ଉଚ୍ଛତା ପ୍ରାୟ ୨୦୦ ମିଟର । ଏହା ଲଖନପୁରର କୁସୁମେଳବାହଲ ଗ୍ରାମ ସନ୍ନିକଟରେ ଅବସ୍ଥିତ । ଜଳପ୍ରପାତରୁ ନିର୍ଗତ କ୍ଷୁଦ୍ର ନଦୀକୁ ଅହିରାଜ କୁହାଯାଏ । ଏହା ଚୁଇଖଞ୍ଚ ଅରଣ୍ୟରୁ ନିର୍ଗତ । ଜଳପ୍ରପାତରୁ ପଟାଁ ହେଲା ପରେ ଏହା ମହାନଦୀରେ ସମରଜିତ ହେବା ଯାଏ ବହି ଯାଏ । ଏହି ସ୍ଥଳଟି ପ୍ରକୃତିକ ସୌନ୍ଦଜ୍ୟରେ ପରିପୂର୍ଣ ହୋଇଥିବାରୁ ଅନେକ ପର୍ଯ୍ୟଟକଙ୍କୁ ଆକର୍ଷିତ କରିଥାଏ । ମହେଶ୍ୱରନାଥ ମନ୍ଦିର ଜଳାପ୍ରପାତ ମଧ୍ୟରେ ଆବିର୍ଭୂତ ହେଇଥିବା ଶିବଲିଙ୍ଗ ଅବସ୍ଥିତ । ତାହା ଅନେକ ସମୟରେ ଦୃଷ୍ଟିଗୋଚର ହେଇ ନ ଥାଏ ଜଳ ପତ୍ତନ କାରଣରୁ । ତେଣୁ ଜଳଧାର ନିକଟରେ ଅନ୍ୟ ଏକ ଶିବଲିଙ୍ଗ ସ୍ଥାପନ କରା ଯାଇ ମନ୍ଦିର ନିର୍ମାଣ କରାଯାଇଛି । ପର୍ବ ପର୍ବାଣି କୋଇଲିଘୁଘରଠାରେ ଥିବା ମହେଶ୍ୱରନାଥ ମନ୍ଦିରରେ ସବୁଠୁ ବଡ଼ ଉତ୍ଶବ ଭାବରେ ଶିବରାତ୍ରି ପାଳନ କରାଯାଏ । ଏହା ବ୍ୱ୍ୟତୀତ ଶ୍ରାବଣ ମାସରେ ବୋଲବମ ଭକ୍ତ ବହୁ ସଂଖ୍ୟାରେ ପ୍ରତି ସୋମବାର ଦିନ ଏଠାକୁ ଆସି ପୂଜା କରିଥାନ୍ତି । ପିକନିକ ସ୍ଥଳ ଉତ୍ତମ ପ୍ରକୃତିକ ସୁନ୍ଦରତା ସହ ଜଳପ୍ରପାତର ଝରଣା ଯୋଗୁ କୋଇଲିଘୁଘର ଝାରସୁଗୁଡା ତଥା ନିକଟ ବାରଟି ଜିଲ୍ଲାମାନଙ୍କ ପାଇଁ ଖୁବ ପସନ୍ଦର ପିକନିକ ସ୍ଥଳ ଭାବରେ ବିଖ୍ୟାତ । ପ୍ରତି ବର୍ଷ ପିକନିକ ଋତୁରେ  ( ଦେସେମ୍ବର -ଜାନୁୟାରୀ ) ବହୁସଂଖ୍ୟକ ସ୍କୁଲ , କଲେଜ ଓ ଅନନ୍ୟ ଅନୁଷ୍ଠାନ ମାନ ଏଠାକୁ ପିକ୍ନିକ ପାଇଁ ଆସନ୍ତି  । ଗମନା ଗମନର ସୁବିଧା , ନିକଟରେ ଜାଲ କଥାର ପର୍ଯ୍ୟାପ୍ତ ଉପଲବ୍ଧି ଯୋଗୁ ଏଠାରେ ପିକନିକ ଖୁବ ଆମୋଦକର ହେଇଥାଏ ।
ତେଜପୁର ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଆସାମର ସୋନିତ୍ପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ତେଜପୁର ୨୬.୬୩୩୩ ଉତ୍ତର ଅକ୍ଷାଂଶ ଓ ୯୨.୮୦୦୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୫୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ତେଜପୁର ସହରର ମୋଟ ଜନସଂଖ୍ୟା ୫୮୨୪୦ ଅଟେ । ସେଥି ମଧ୍ୟରୁ ୫୨.୩୭% ଜଣ ପରୁଷ ହୋଇଥିବା ବେଳେ ୪୭.୬୩% ଜଣ ନାରୀ ଅଟନ୍ତି । ତେଜପୁରର ସାକ୍ଷରତା ହାର ୮୨.୫୮% ଅଟେ । ଏହା ଜାତୀୟ ହାରଠାରୁ ୧୭.୭୪% ପ୍ରତିଶତ କମ ଅଟେ । ସେଥିରୁ ୪୪.୯୩% ପ୍ରତିଶତ ପୁରୁଷ ଓ ୩୭.୬୪% ନାରୀ ଅଟନ୍ତି । ୮.୮୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଅହମିଆ ତେଜପୁରର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ତେଜପୁରରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୨୯.୪ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୧୯.୨ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୧୮୬୯.୭ / ହୋଇଥାଏ ।
ଶାଗୁଫ୍ତା ଅଲ୍ଲୀ ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତୟ କଥାଚିତ୍ର ଓ ଦୂରଦର୍ଶନରେ କାମ କରନ୍ତି । ସେ ପୁନର୍ ବିବାହ, ଏକ୍ ବୀର୍ କି ଅରଦାସ... ବୀରା, ଶଶୁରାଲ୍ ସୀମର୍ କା ଏବଂ ସାଥ୍ ନିଭାନା ସାଥିୟା ଆଦି ଧାରାବାହିକରେ ଅଭିନୟ ପାଇଁ ଜଣାଶୁଣା । ୨୦୧୮ ମସିହାରେ, ସେ କଲର୍ସ ଟିଭିରେ ପ୍ରସାରିତ ଧାରାବାହିକ ବେପନାଃରେ ଅଭିନୟ କରିଥିଲେ । ଜଣାଶୁଣା ଅଭିନେତା ରଜନୀକାନ୍ତଙ୍କ ସହ ଏକ ତାମିଲ କଥାଚିତ୍ରେ ସେ ଏକ ଆଇଟମ୍ ଗୀତରେ ନୃତ୍ୟ କରିଛନ୍ତି । ଅଭିନୟ ଜୀବନ ଅଭିନୀତ ଧାରାବାହିକ ୧୯୮୯: ଦର୍ଦ ୧୯୯୦: ଅଗର୍ ଐସା ହୋତା ତୋ ୧୯୯୩-୧୯୯୮: କାନୁନ୍ ୧୯୯୩-୧୯୯୮: ପରମ୍ପରା ୧୯୯୩: ଜୁନୁନ୍ ୧୯୯୫: ଜି ହରର ଶୋ ୧୯୯୮-୯୯: ସାଁସ୍ ୨୦୦୧-୦୫ ଦିଶାୟେଁ ୨୦୦୨-୦୫ ସଞ୍ଜୀବନୀ: ଏ ମେଡିକାଲ୍ ବୁନ୍ ୨୦୦୪: ଇସେ କେହେତେ ହୈ ଗୋଲ୍‌ମାଲ୍ ଘର୍ ୨୦୦୫-୨୦୧୦: ୱୋ ରେହନେ ୱାଲି ମେହେଲୋଁ କି ୨୦୦୬-୦୮ <  " " >ଜାରା</ > ୨୦୧୦: ଶଶୁରାଲ୍ ଗେନ୍ଦା ଫୁଲ୍ ୨୦୧୧: ଶଶୁରାଲ୍ ସିମର କା ୨୦୧୨-୨୦୧୩: ପୁନର୍ ବିବାହ ୨୦୧୨: ମାଧୁବାଲା - ଏକ ଇଶ୍କ୍ ଏକ୍ ଜୁନୁନ୍ ୨୦୧୩-୨୦୧୫: ଏକ ବୀର୍ କି ଅରଦାସ... ବୀରା ୨୦୧୩: ଅଦାଲତ ୨୦୧୬-୨୦୧୭: ସାଥ୍ ନିଭାନା ସାଥିଆ ୨୦୧୮: ବେପାନାଃ ଅଭିନୀତ କଥାଚିତ୍ର କାନୁନ୍ ଅପ୍ନା ଆପ୍ନା  (୧୯୮୯) ଇନ୍ଦ୍ରଜିତ୍  ୧୯୯୧   ଜିରାଫ୍ଟ  (୧୯୯୨) କିସମେ କିତ୍‌ନା ହୈ ଦମ୍  (୧୯୯୨) ଗରଦିସ୍  (୧୯୯୩) ଗଙ୍ଗା ଜାମୁନା କି ଲଲ୍‌କାର  (୧୯୯୧) ଅଜୋବା  (୧୯୯୧) ଆଇ ଲଭ୍ ଇଣ୍ଡିଆ  (୧୯୯୩) ଉଜାଇପାଲି  (୧୯୯୩) ହିରୋ ନମ୍ବର ୱାନ୍  (୧୯୯୭) ମେହେନ୍ଦୀ  (୧୯୯୮) ସିର୍ଫ୍ ତୁମ୍  ୧୯୯୯   ଇଣ୍ଟରନ୍ୟାସନାଲ୍ ଖିଲାଡ଼ି  ୧୯୯୯
ସଂତୃପ୍ତ ମିଶ୍ର ଜଣେ ଭାରତୀୟ ଓଡ଼ିଆ ରାଜନେତା । ଆଦିତ୍ୟ ବିର୍ଲା ଗ୍ରୁପ୍‌ର ନିର୍ଦ୍ଦେଶକ ଭାବରେ ପୂର୍ବରୁ କାର୍ଯ୍ୟ କରିଥିବା ମିଶ୍ର ଚାକିରୀରୁ ସେଚ୍ଛାକୃତ ଭାବରେ ଅବସର ନେଇ ୨୦୨୪ ମସିହାରେ ବିଜୁ ଜନତା ଦଳରେ ଯୋଗ ଦେଇଥିଲେ । ଜନ୍ମ ଓ ଶିକ୍ଷା ସଂତୃପ୍ତ ମିଶ୍ର ୧୯୬୫ ମସିହାର ଅଗଷ୍ଟ ୧୫ ତାରିଖରେ ବୁର୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ବିଶ୍ୱମୋହନ ମିଶ୍ର ଜଣେ ପ୍ରାଧ୍ୟାପକ ଥିଲେ ଓ ମାଆ ସରଜୁବାଳା ମିଶ୍ର ଓଡ଼ିଶା ସରକାରଙ୍କ ପରିବାର କଲ୍ୟାଣ ବିଭାଗରେ କାମ କରିଥିଲେ । ସେ ପୁରୀ ଜିଲ୍ଲାର ମୂଳ ବାସିନ୍ଦା ଏବଂ କଟକରେ ତାଙ୍କର ପିଲାଦିନ କଟିଥିଲା । କଟକର ସେକେଣ୍ଡାରୀ ବୋର୍ଡ଼ ସ୍କୁଲରୁ ଏକାଦଶ ଶ୍ରେଶୀ ପାସ୍ କରିବା ପରେ ସେ ରେଭେନ୍ସା କଲେଜରେ ସ୍ନାତକ ଯାଏଁ ପଢ଼ିଥିଲେ ଏବଂ ଉତ୍କଳ ବିଶ୍ୱବିଦ୍ୟାଳୟରୁ ରାଜନୈତିକ ବିଜ୍ଞାନରେ ସ୍ନାତକୋତ୍ତର କରିଥିଲେ । ସେ ମୁମ୍ବାଇସ୍ଥିତ ଟାଟା ସାମାଜିକ ବିଜ୍ଞାନ ସଂସ୍ଥାନରେ ପଢ଼ିଥିଲେ । ଏହାପରେ ସେ ଏକ ଘରୋଇ କମ୍ପାନୀରେ ଚାକିରୀରେ ଯୋଗ ଦେଇଥିଲେ ଏବଂ ପରେ ଟାଟା ସାମାଜିକ ବିଜ୍ଞାନ ସଂସ୍ଥାନରେ ପ୍ରାଧ୍ୟାପକ ଭାବରେ ଯୋଗ ଦେଇଥିଲେ ଏବଂ ଏହି ସମୟରେ ଉତ୍କଳ ବିଶ୍ୱବିଦ୍ୟାଳୟରୁ ପିଏଚ୍‌ଡି କରିଥିଲେ । ୧୯୯୦ରୁ ୧୯୯୩ ଯାଏଁ ସେ ଇଉରୋପରେ ରହି ଗବେଷଣା କରିଥିଲେ । ପେଷା ୧୯୯୪ ମସିହାରେ ସେ ହିନ୍ଦୁସ୍ତାନ ଇଉନିଲିଭର୍‌ରେ ଯୋଗ ଦେଇଥିଲେ ଏବଂ ୧୯୯୬ ମସିହାରେ ଆଦିତ୍ୟ ବିର୍ଲାରେ ଯୋଗ ଦେଇଥିଲେ ଏବଂ ୨୦୨୪ ମସିହାରେ ଅବସର ନେବାଯାଏଁ ସେଠାରେ ହିଁ କାର୍ଯ୍ୟ କରିଥିଲେ । ଏହା ବ୍ୟତୀତ ସେ କାର୍ବନ ବ୍ଲାକର ଜଣେ ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ରାଜନୀତି ୨୦୨୪ ଜାନୁଆରୀରେ ଆଦିତ୍ୟ ବିର୍ଲା ଗ୍ରୁପର ମାନବ ସମ୍ବଳ ନିର୍ଦ୍ଦେଶକ ପଦରେ ଥିବାବେଳେ ସେ ଚାକିରୀରୁ ସେଚ୍ଛାକୃତ ଭାବରେ ଅବସର ନେଇ ଓଡ଼ିଶା ଫେରିଥିଲେ ଏବଂ ୨୦୨୪ ଫେବୃଆରୀରେ ବିଜୁ ଜନତା ଦଳରେ ଯୋଗ ଦେଇଥିଲେ । ସେ ବିଜେଡିର ରାଷ୍ଟ୍ରୀୟ ମୁଖପାତ୍ର ଭାବରେ କାର୍ଯ୍ୟ କରୁଛନ୍ତି । ୨୦୨୪ ଭାରତୀୟ ସାଧାରଣ ନିର୍ବାଚନରେ, ସେ କଟକ ଲୋକ ସଭା ନିର୍ବାଚନ ମଣ୍ଡଳୀରୁ ବିଜେଡିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ, ମାତ୍ର ଏଥିରେ ୫୭,୦୭୭ ଖଣ୍ଡ ଭୋଟ୍‌ରେ ବିଜେପିର ଭର୍ତ୍ତୃହରି ମହତାବଙ୍କ ଠାରୁ ପରାସ୍ତ ହୋଇଥିଲେ । ବ୍ୟକ୍ତିଗତ ଜୀବନ ୧୯୮୯ ମସିହାରେ ସେ ଅଳକା ମିଶ୍ରଙ୍କୁ ବିବାହ କରିଥିଲେ, ଯିଏକି ଓଡ଼ିଶା ଦକ୍ଷତା ବିକାଶ ପ୍ରାଧିକରଣର ଅଧକ୍ଷ ଭାବରେ କାର୍ଯ୍ୟ କରୁଛନ୍ତି । ଏହି ଦମ୍ପତ୍ତିଙ୍କର ଦୁଇଜଣ ସନ୍ତାନ ଅଛନ୍ତି ।
ଭାଷା ହେଉଛି ଯୋଗାଯୋଗର ଜଟିଳ ପ୍ରଣାଳୀକୁ ଶିଖିବା ଓ ବ୍ୟବହାର କରିବା ପାଇଁ ଥିବା ମନୁଷ୍ୟର ସାମର୍ଥ୍ୟ ଏବଂ ଗୋଟିଏ ଭାଷା ହେଉଛି ଏହି ଜଟିଳ ଯୋଗାଯୋଗ ପ୍ରଣାଳୀର ଏକ ଉଦାହରଣ । ପୃଥିବୀରେ ସର୍ବମୋଟ କେତେ ଭାଷା ଅଛି ଏକଥା ସଠିକ ଭାବେ କହିବା ସମ୍ଭବ ନୁହେଁ ଏବଂ ଏହି ସଂଖ୍ୟା ଭାଷା   ଓ ଲୋକଭାଷା   ମଧ୍ୟରେ ସୂକ୍ଷ୍ମ ପ୍ରଭେଦ ଉପରେ ନିର୍ଭର କରେ । ତଥାପି ଆକଳନ କରାଯାଇଛି ଯେ ଏହି ସଂଖ୍ୟା ୬୦୦୦ରୁ ୭୦୦୦ ହେବ । ମଣିଷ ଭାଷା ପୃଥିବୀ ପୃଷ୍ଠରେ ଥିବା ସମସ୍ତ ସର୍ଜୀବଙ୍କ ମଧ୍ୟରେ ସ୍ୱତନ୍ତ୍ର । ଏହାର ଜଟିଳ ଗଠନ ଶୈଳୀ ଭାବ ପ୍ରକାଶ ପାଇଁ ଏକ ବୃହତ୍ତର କ୍ଷେତ୍ର ଯୋଗାଇଥାଏ ଯାହାକି ବର୍ତ୍ତମାନ ସୁଦ୍ଧା ଜଣାଥିବା ସମସ୍ତ ପ୍ରାଣୀମାନଙ୍କ ଯୋଗାଯୋଗ ପ୍ରଣାଳୀ ଅପେକ୍ଷା ଉତ୍କୃଷ୍ଟ । ଏହି ପ୍ରାଣୀ-ଯୋଗାଯୋଗ ପ୍ରଣାଳୀ ସାଧାରଣତଃ ମନୁଷ୍ୟ ଭଳି ସାମାଜିକ ନହୋଇ ଅନୁବଂଶୀୟ ହୋଇଥାଏ । ସଂଜ୍ଞା ପ୍ରକରଣ ମନୁଷ୍ଯର ମୁଖନିଃସୃତ ସାର୍ଥକ ଧ୍ୱନିମାନଙ୍କ ସମାହାରକୁ ଭାଷା କୁହାଯାଏ । ଉତ୍ପତି ଭାଷା ବିଜ୍ଞାନ ଐତିହାସିକ, ତୁଳନାତ୍ମକ, ବର୍ଣ୍ଣନାତ୍ମକ, ବ୍ୟାବହାରିକ, ବ୍ୟାକରଣଗତ କିମ୍ବା ଅର୍ଥଗତ ଭାଷା ସମ୍ବନ୍ଧୀୟ ଯେକୌଣସି ଆଲୋଚନାକୁ ଆମେ ଭାଷାତତ୍ତ୍ୱର ଅନ୍ତର୍ଗତ ବୋଲି ଧରିନେଉ । ଭାଷା ଆଲୋଚନା କ୍ଷେତ୍ରରେ ଇଂରାଜୀ ଭାଷାରେ ଫିଲଲଜି ଓ ଲିଙ୍ଗୁଇଷ୍ଟିକସ୍ ବୋଲି ଦୁଇଟି ଶବ୍ଦ ପ୍ରଚଳିତ । ପୂର୍ବରୁ ସେମାନଙ୍କଦ୍ୱାରା ସୂଚିତ ଅର୍ଥରେ ବିଶେଷ ବ୍ୟବଧାନ ଥିବା ପରି ମନେହେଉନଥିଲା । ଅନ୍ତତଃ ଭାରତବର୍ଷରେ ଆମ୍ଭେମାନେ ଦୁଇଟିଯାକ ଶବ୍ଦକୁ ଏକପ୍ରକାର ଅର୍ଥରେ ବ୍ୟବହାର କରୁଥିଲୁ । ଏବେ କିନ୍ତୁ ସେମାନଙ୍କୁ ଦୁଇଟି ସ୍ୱତନ୍ତ୍ର ଅର୍ଥରେ ବ୍ୟବହାର କରାଯାଉଛି । ସେଥିପାଇଁ ଓଡ଼ିଆ ଭାଷାରେ  "ଫିଲଲଜି"  ପାଇଁ  "ଭାଷାଜ୍ଞାନ"  ଓ  "ଲିଙ୍ଗୁଇଷ୍ଟିକସ୍"  ପାଇଁ  "ଭାଷାବିଜ୍ଞାନ"  ଶବ୍ଦ ରଖିବା ଆବଶ୍ୟକ ହୋଇଛି ।
କ୍ଲୋନିଡିନ  (ଇଂରାଜୀ ଭାଷାରେ , ଏକ ବିକ୍ରୟ ନାମ କାଟାପ୍ରେସ) ଏକ ପ୍ରକାର ଔଷଧ ଯାହା ଔଷଧ  , ଆଲକୋହୋଲ, ଓପିଅଏଡ   ନିକୋଟିନ ଉଇଥଡ୍ରୟାଲ  , ଉଚ୍ଚ ରକ୍ତଚାପ, ଧ୍ୟାନାଭାବ ଓ ଅତିସକ୍ରିୟତା ବିକାର, ଋତୁବନ୍ଦ ଲାଲିମା  , ତରଳ ଝାଡ଼ା ଓ କେତେକ ଯନ୍ତ୍ରଣାଦାୟକ ଅବସ୍ଥାର ଚିକିତ୍ସା ନିମନ୍ତେ ଦିଆଯାଏ  । ଏହା ପାଟିରେ, ଇଞ୍ଜକସନ ବା ଚର୍ମ ପ୍ୟାଚ ଆକାରରେ ଦିଆଯାଏ । ଏକ ଘଣ୍ଟା ମଧ୍ୟରେ ରକ୍ତଚାପ ଉପରେ ପ୍ରଭାବ ଆରମ୍ଭ ହୋଇଯାଏ ଓ ପ୍ରାୟ ୮ ଘଣ୍ଟା ପର୍ଯ୍ୟନ୍ତ ରହେ । କ୍ଲୋନିଡିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଷ୍କ ପାଟି, ମୁଣ୍ଡ ଓଜନିଆ, ମୁଣ୍ଡ ବିନ୍ଧା ଓ ନିଦ୍ରାଳୁ ଭାବ ହୋଇପାରେ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ହାଲୁସିନେସନ  (ଅନ୍ୟମାନେ ଦେଖି ଶୁଣି ପାରୁନଥିବା ଜିନିଷ ନିଜେ ଅନୁଭବ କରିବା ), ଅନିୟମିତ ହୃତ୍‌ପିଣ୍ଡ ଗତି   ଓ ଦ୍ୱନ୍ଦ୍ୱ ହୋଇପାରେ  । ହଠାତ୍ ଔଷଧ ବନ୍ଦ କରିଦେଲେ ଉଇଥଡ୍ରୟାଲ ସିଣ୍ଡ୍ରୋମ ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଔଷଧ ଦେବାକୁ ମନା କରାଯାଏ । କ୍ଲୋନିଡିନ‌ଦ୍ୱାରା ମସ୍ତିଷ୍କରେ ଥିବା ଆଲଫା-୨ ଆଡ୍ରେନର୍ଜିକ ରିସେପ୍ଟର  ( 2 ) ଉତ୍ତେଜିତ ହେବା ଫଳରେ ଅନେକ ରକ୍ତନଳି ଶିଥିଳ ହୋଇଯିବା ଫଳରେ ରକ୍ତଚାପ କମିଯାଏ  । କ୍ଲୋନିଡିନ ସନ ୧୯୬୧ରେ ପେଟେଣ୍ଟ ହେବାପରେ ସନ ୧୯୬୬ରେ ଡାକ୍ତରୀ ଚିକିତ୍ସାରେ ବ୍ୟବ‌ହାର କରାଗଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ମାସ ନିମନ୍ତେ ପ୍ରାୟ ୮ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବାବଦ ଏକ ମାସରେ ସନ ୨୦୧୯ରେ ପ୍ରାୟ ୨.୭୦ ଆମେରିକୀୟ ଡଲାର ଖର୍ଚ୍ଚ ହୁଏ । ସନ ୨୦୧୬ରେ ଏହି ଔଷଧର ୧୦ ନିୟୁତ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିପସନ ତାଲିକାରେ ୭୬ ସ୍ଥାନ ଅଧିକାର କରିଥିଲା ।